100,000 Rakyat Israel Turun Mengamuk Menentang Netanyahu

Isaac Herzog sudah bengang. Joe Biden juga agak bengang. Dan sekarang rakyat Israel juga bengang. Kerana mereka kena melayan seorang bangang yang buat kerja secara membabi buta asalkan matlamat tercapai. Itulah masalah apabila Benjamin Netanyahu dapat kuasa. It’s my way or the highway. Apa yang dah jadi?

Pertama sekali, biar saya cerita sikit pasal Isaac Herzog. Beliau adalah Presiden Israel, jawatan head of state yang sedikit rendah kalau banding dengan Presiden Rusia. Di Israel, kuasa eksekutif ada dalam tangan Perdana Menteri. Di Rusia, kuasa pengurusan saja ada dalam tangan Perdana Menteri (eksekutif masih dalam tangan Presiden Rusia).

Nak faham pasal head of state dan head of government ni semua, saya cadangkan korang baca POLITIK UNTUK PEMULA. Link: https://bit.ly/3frB0C5

Herzog adalah seorang figura disegani ramai kerana ayahandanya adalah Major-Jeneral Chaim Herzog yang bertempur dengan Transjordan di Latrun. Chaim bersara selepas Israel menang dalam Perang 1948 dan menjadi peguam sebelum masuk politik dan menjadi Presiden Israel Keenam.

Ya. Keluarga Herzog sudah ada dua presiden – Chaim dan anaknya Isaac. Ni Netanyahu dah kembali berkuasa, barulah Isaac faham betapa jawatan ini adalah bala sangat besar. Beliau sudah memberi amaran: “Israel berada pada ambang keruntuhan perlembagaan” (Shotter, 2023).

Masalah Besar Di Sebalik Kegilaan Pemimpin

Benjamin Netanyahu mempunyai banyak masalah sebenarnya. Parti beliau gagal memperolehi majoriti dalam pilihan raya yang lalu. Jadi beliau kena berpakat dengan “anjing, dubuk dan serigala” untuk membentuk majoriti. Setelah mencapai matlamat, apa bahananya? Kena cakarlah – apa lagi.

Masalah sebenar adalah berkaitan dengan bidangkuasa kehakiman (judiciary system). Netanyahu dari dulu lagi sangat membenci bidangkuasa ini kerana beliau ada kes mahkamah (Tal, 2020). Dah ada kes mahkamah, tiada parti ingin bekerjasama dengan parti beliau. Sebab itu beliau jatuh demikian hari, diganti Naftali Bennett dan kemudian Yair Lapid.

Tapi Bennett-Lapid mengambil Mansour Abbas sebagai “parti komponen kerajaan”. Benda ni ramai geng Ortodoks benci gila, sebab Lapid dianggap mengkhianati bangsa. Maka mereka bersatu di belakang “parti-parti Yahudi” yang memilih Netanyahu jadi Perdana Menteri balik.

Jadi satu masalah sudah selesai. Namun timbul masalah baru: Aryeh Deri.

Siapa Aryeh Deri ni? Deri ni pemimpin tertinggi parti Shas. Dalam politik Israel, parti Shas ni parti agama Judaisme. Memang jenis kalau bentuk kerajaan sendiri, nak buat “negara Judaisme”. Hari tu jer puak mereka dah cakap pengundi parti lain ni akan masuk neraka kerana tak pilih mereka. Kira boleh kata kaki penunggang agamalah parti Shas ni.

Netanyahu tak suka pun kat mereka ni. Terpaksa bekerjasama kerana parti lain tak nak Netanyahu. Sebab apa taknak? Sebab dia ada kes mahkamah. Ni sekarang kira Netanyahu dah berjaya bentuk kerajaan lepas berpakat dengan parti-parti Judaisme macam Shas, Tkuma, Gimel dan sebagainya.

Jadi apa masalahnya?

Aryeh Deri. Dia masalah sekarang.

Netanyahu nak jawatan Perdana Menteri. Deri boleh sokong benda ni… asalkan Deri dapat jawatan Naib Perdana Menteri (kira jawatan sedikit rendah di bawah Timbalan Perdana Menteri), Menteri Kesihatan dan Menteri Dalam Negeri.

Tiga jawatan dia tapau terus. Kira tak melampau kalau cakap Deri ni “the most powerful man in Israel”. Kau pegang Menteri Dalam Negeri tu kira dah power gila-gila dah. Israel memang terkenal dengan politik bahagian.

Dulu Netanyahu pegang Menteri Kewangan bawah Ariel Sharon. Segala dasar ekonomi semua Netanyahu buat. Sharon jaga tentera jer. Kira walaupun Perdana Menteri Sharon, pelaksana kerajaan semua tu Netanyahu yang buat.

Semua nampak okay asalnya. Tiba-tiba Mahkamah Agung Israel keluarkan arahan suruh Deri dipecat. Kenapa? Kerana Deri tak layak jadi menteri atas sebab didapati bersalah dalam kes mahkamah.

Deri tak bayar cukai dengan betul. Dia mengaku bersalah tapi tak masuk penjara. Kira kena probation.

Maka atas sebab tu, dia TAK LAYAK pegang sebarang jawatan kementerian. SUDAH. Nak suruh Deri undur memang mustahil. Deri siap cakap,  “kalau korang tutup pintu kat kami, kami akan masuk melalui tingkap. Kalau korang tutup tingkap, kami akan tebuk atap!”

Jadi nak taknak, Netanyahu ibaratkan mengisytihar perang terhadap mahkamah Israel (Gold, 2023). Demi dirinya. Demi Derinya. Atas sebab ini, 100,000+ rakyat Israel turun membantah di Jerusalem. Buat julung kalinya, bendera Israel dan bendera Palestin berkibar sebelah-sebelah!

Bendera Israel berkibar nak tunjuk rakyat sayang negara mereka. Bendera Palestin berkibar nak hina puak-puak Ortodoks yang sangat membenci umat Islam dan Palestin. Sebab apa nak hina? Sebab warga-warga Yahudi yang membantah ni nak kerajaan Netanyahu bertindak kasar. Dan umpan nampaknya terkena. Kerana Menteri Keselamatan Negara Itamar Ben Gvir sudah keluarkan arahan suruh polis turunkan bendera Palestin (Gotkine, 2023).

Netanyahu takkan dengar cakap siapa dah. Presiden sendiri dia buat pekak. Presiden Amerika dia ibaratkan bagi jari tengah. Demokrasi tergadai tidak mengapa – asalkan dirinya kukuh.

Inilah sebab kenapa kami jual buku KITAB TAMADUN YAHUDI. Nak tunjuk kat korang yang “mereka semua bersatu” adalah mitos. Jom beli di bit.ly/kitabtamadunyahudi

RUJUKAN:

Gold, H. (2023, Januari 20). Israel’s democracy on the brink amid supreme court showdown with Netanyahu. CNN.

Gotkine, E. (2023, Januari 9). Israel’s Ben Gvir orders police to take down Palestinian flags, testing limits of his authority. CNN.

Shotter, J. (2023, Februari 13). Israel on brink of ‘constitutional collapse’, president warns. Financial Times.

Tal, A. (2020, Mei 24). Netanyahu defiant as he arrives for start of trial. CNN.


Kenapa 130 KG Kim Jong-un Tunggang Kuda Putih?

Kalau korang hairan kenapa Kim Jong-un tiba-tiba naik kuda kat gunung bersalji, kuda warna putih pulak tu. Itu semua propaganda yang mengandungi simbolisme tertentu.

Pemimpin Korea Utara dari zaman Kim Il-sung dan Kim Jong-il lagi, kalau buat poster propaganda pun buat pose yang sama. Gunung bersalji tu ialah Gunung Paektu, “gunung kudus” dalam mitos bangsa (national myth) Korea. Orang Korea percaya di sinilah Hwanung turun dari langit dan di sinilah Dangun lahir dan mengasaskan Gojoseon (Joseon Purba). Boleh baca di sini:  https://www.thepatriots.asia/belajar-bagaimana-korea-mencipta-identiti-dari-legenda-sejarah/

Kuda putih pula ada kaitan dengan tradisi ketenteraan Goguryeo, kerajaan yang memerintah Korea Utara dan sebahagian Manchuria dari 37 Sebelum Masihi – 668 Masihi. Jumong, pengasas Goguryeo naik kuda putih. Eulji Mundeok, jeneral Goguryeo yang menewaskan China pada tahun 612 pun naik kuda putih. Disebabkan sejarah Goguryeo sangat popular di kalangan orang Korea, jadi rejim Korea Utara pun suka mengaitkan diri dengan Goguryeo. Pemilihan Pyongyang sebagai ibu negara Korea Utara pun sebenarnya nak tiru Goguryeo yang berpusat di Pyongyang.

Justeru, keluarga Kim ada tradisi menggunakan simbol-simbol ini untuk mengabsahkan kepimpinan diorang. Orang luar tengok rasa kelakar, tapi bagi orang Korea Utara yang tak ada akses kepada internet dan tak tau apa berlaku di dunia luar, propaganda macam ni laku, timbul rasa kagum diorang terhadap Supreme Leader yang sedang melindungi diorang daripada musuh luar.

Dan kalau ikutkan pengalaman lepas, selalunya kalau Kim Jong-un panjat Gunung Paektu, mesti ada disusuli dengan tindakan tergempak (menghukum bunuh bapa saudara dia, ujian nuklear, berbaik dengan Korea Selatan). Kebelakangan ini perundingan antara Korea Utara dan US macam tak berapa lancar. Kim Jong-un nak belanja nuklear lagi lah tu gayanya.

Tapi yang paling kesian kuda tu. Dengar kata berat Kim Jong-un 130 kg.


Bagaimana 0.04% Jumlah Karbon Dioksida Bumi Memberikan Impak Yang Cukup Besar?

Pemanasan
global dan perubahan iklim merupakan fenomena yang kunci utamanya ialah
peningkatan karbon dioksida. Tetapi, tahukah anda, karbon dioksida yang terdiri
daripada 0.04% sahaja di Bumi dan aktiviti manusia menyumbang sebanyak 32%
daripada jumlah tersebut. Maka, bagaimana jumlah sekecil 0.04% itu, bukan 0.4%
atau 4%, mampu memberikan impak yang besar kepada atmosfera Bumi?

Kunci
utama betapa kuatnya pengaruh karbon dioksida ialah kemampuannya untuk
memerangkap haba yang dilepaskan oleh Bumi daripada terlepas ke angkasa. 1850
merupakan tahun pertama saintis mendapati kepentingan karbon dioksida dalam
mempengaruhi perubahan iklim. John Tyndall dari England dan Eunice Foote dari
Amerika Syarikat mendapati karbon dioksida, wap air dan metana mampu menyerap
haba. Manakala, gas-gas lain yang banyak di atmosfera tidak mempunyai kemampuan
tersebut. Saintis mendapati Bumi bersuhu 33 darjah Celcius – lebih bahang
daripada yang sepatutnya dengan membandingkan jumlah cahaya matahari yang
sampai ke permukaan Bumi. Penjelasan terbaik bagi menjelaskan peningkatan suhu
tersebut ialah atmosfera telah memerangkap haba untuk membahangkan planet.

Tyndall
dan Foote menunjukkan bahawa nitrogen dan oksigen yang terdiri sebanyak 99%
atmosfera tidak mempengaruhi suhu Bumi kerana kedua-duanya tidak menyerap haba.
Tetapi gas yang terdiri daripada peratus kecil yang bertanggungjawab dalam
mengawal suhu Bumi. Seterusnya gas-gas yang memerangkap haba ini
bertanggungjawab untuk memastikan Bumi dapat diduduki dengan membentuk kesan
rumah hijau secara semulajadi.

Bumi
menerima tenaga haba dari Matahari secara berterusan. Kemudian, tenaga tersebut
dipantulkan semula ke angkasa. Untuk memastikan suhu Bumi berada dalam keadaan
malar (constant), jumlah haba yang diterima dari Matahari mestilah
seimbang dengan haba yang dipantulkan ke luar. Matahari sangat panas, lalu ia
memberikan tenaga dalam bentuk gelombang pendek, terutamanya ultra-lembayung
dan gelombang cahaya nampak. Bumi pula lebih sejuk. Maka, ia melepaskan tenaga
gelombang panjang seperti infra-merah.

Karbon
dioksida dan gas-gas perangkap haba lain mempunyai struktur molekul yang
membolehkan mereka memerangkap sinaran infra-merah. Ikatan antara atoms dalam
molekul dapat bergetar dalam frekuensi tertentu. Apabila tenaga foton bertindak
sejajar dengan frekuensi molekul, tenaga itu diserap oleh molekul. Karbon
dioksida dan gas-gas perangkap haba lain mempunyai tiga atau lebih atom yang
berfrekuensi sejajar dengan sinaran inframerah yang dilepaskan oleh Bumi.
Oksigen dan nitrogen pula, yang hanya mempunyai dua atom dalam molekul mereka,
tidak mampu menyerap sinaran inframerah.

Sinaran
gelombang pendek dari Matahari dapat melepasi atmosfera Bumi tanpa diserap. Hal
ini berbeza pula dengan sinaran gelombang panjang dari Bumi yang diserap oleh
gas-gas di atmosfera Bumi. Kemudian, haba itu dilepaskan oleh gas-gas itu
sendiri. Sebahagian daripada haba tersebut kembali semula ke permukaan Bumi dan
mengekalkan kepanasan Bumi. Sebahagian yang lain pula dilepaskan ke angkasa.

Pengaruh
karbon dioksida dapat dilihat pada perubahan iklim pada masa lampau. Teras ais
dalam tempoh jutaan tahun menunjukkan kepekatan karbon dikosida begitu tinggi
pada waktu panas – sekitar 0.028%. Ketika zaman ais, ketika Bumi bersuhu
sekitar 4 – 7 darjah Celcius , karbon dioksida hanya terdiri daripada 0.018% di
atmosfera.

Walaupun
wap air lebih penting dalam pembentukan kesan rumah hijau, perubahan karbon
dioksida telah memicu perubahan suhu pada masa lalu. Perubahan suhu pula
mempengaruhi paras wap air. Apabila Bumi semakin panas, atmosferanya dapat
menampung lebih banyak wap air.

Tidak
mengejutkan bagaimana sejumlah peratus yang kecil karbon dioksida di atmosfera
dapat memberikan kesan sepertimana pil ubat yang kecil dapat memberikan kesan
yang besar kepada tubuh manusia. Pada hari ini, paras karbon dioksida sangat
tinggi berbanding mana-mana zaman di masa lalu. Saintis bahawa purata suhu
permukaan Bumi telah meningkat 1 darjah Celcius semnjak tahun 1880. Tanpa
kawalan, karbon dioksida dapat mencecah sehingga 0.1% pada tahun 2100.

RUJUKAN:


90 Jahitan Di Muka Budak Enam Tahun Untuk Adik Tersayang

Pada 12 November 2010, Universiti Colorado Denver telah menerbitkan suatu dapatan saintifik.

Hasil kajian mereka mendapati bahawa kanak-kanak paling berisiko dis3r4ng anjing yang akan memb4ham muka dan mata (University of Colorado Denver, 2010).

Siapa sangka bahawa hampir 10 tahun kemudian, suatu kes berlaku di Wyoming, Amerika Syarikat, telah membuktikan dapatan ini.

Dalam minggu ini, nama Bridger Walker tular di media sosial disebabkan tindakan beraninya. Bridger baru saja berusia enam tahun.

Ceritanya begini.

Bridger dan adiknya pergi ke halaman dimana mereka melihat dua ekor anjing. Menunjuk “ini anjing baik” dan “ini anjing jahat” pada setiap satu, Bridger kemudian mendapati anjing jahat menerpa dengan laju ke arah adiknya.

Lalu Bridger pun menghalang. Dan anjing tersebut lantas mengg1git mukanya.

Meskipun dalam kes4kitan, Bridger masih menjerit supaya adiknya teruskan berlari. Ketika itu dia memikirkan, sekiranya ada orang yang m4ti, sepatutnya dirinya bukan adiknya. Apabila anjing tersebut lepaskan, Bridger pun lari menyelamatkan diri untuk membawa adiknya ke tempat lebih selamat.

Pemilik anjing tersebut pun bertanggungjawab sepenuhnya. Mereka menutup lvka Bridger dan terus menelefon pihak hospital. Dan kisah Bridger mula tular selepas ibu saudaranya, Nikki Walker, memuatnaikkan gambar di Instagram.

Dalam hantaran tersebut, Nikki memohon supaya pasukan Avengers (dan adiwira-adiwira lain) untuk memberikan semangat. Dan siapa sangka – bila Avengers diseru, mereka tiba!

Mark Ruffalo (Bruce Banner) merupakan antara paling awal menghubungi dengan pujian bahawa Bridger ialah anak yang berani.

Chris Hemsworth (Thor) pula mengatakan Bridger menjadi inspirasi dengan keberanian sukar dipercayai.

Manakala Chris Evans (Steve Rogers) pun memberikan reaksi juga, dengan hantaran video mengatakan Bridger ialah seorang wira berani dan tidak mementingkan diri sendiri.

Malah Evans juga akan menghantarkan perisai Captain America tulen untuk Bridger (Carey, 2020).

Tidak cukup dengan itu, Tom Holland (Peter Parker) pula menjemput Bridger ke set lakonan Spider-Man 3 (Sarkisian, 2020).

Apa yang dikatakan para Avengers ini memang benar. Bridger memang sangat berani. Apabila ditanya, Bridger mengatakan, “kalau ada yang terpaksa m4ti, sayalah sepatutnya orangnya.” Dan gonggongan anjing tersebut memberikannya 90+ jahitan di muka.

Dalam arus ini, ada satu janji yang paling membuatkan semua orang tertanya-tanya.

Dan tentu sekali ia datang daripada Avengers yang paling prima donna. Robert Downey Jr. menjanjikan “sesuatu yang lebih baik dari perisai Captain America” untuk hari lahir Bridger seterusnya (Dumaraog, 2020).

Keberanian Bridger juga dibalas dengan pujian daripada Anne Hathaway, Hugh Jackman, Robbie Amell dan Zachary Levi.

Semestinya ramai lagi akan memberikan respon. Namun buat sementara ini, Bridger telahpun menggamit dunia hiburan Amerika Syarikat dengan wajah masih memb3ngk4k.

Nasib Bridger sangat baik sebenarnya. Kerana di Amerika Syarikat saja, 3 hingga 18 peratus g1gitan anjing boleh dij4ngkiti kuman dan menyebabkan meningitis, endocarditis dan kejutan septik.

Sehingga 1 Julai, dianggarkan 22 orang disahkan terbvnuh akibat s3r4ngan anjing.

Pada 29 Jun saja, seorang bayi 23 bulan dibvnuh seekor anjing pit bull yang terlepas daripada pagar empat kaki tinggi. Bayi tersebut digegaskan ke hospital tetapi meningg4l dunia semasa tiba (KLTV, 2020).

Nasib menyebelahi Bridger Walker yang keberaniannya memungkinkan kemasyhurannya mulai hari ini.

Jika parut itu kekal sepanjang umur, semua orang akan terkenang – bagaimana tanggungjawab seorang abang mengatasi ny4wa.

RUJUKAN:

Carey, A. (2020, Julai 17). Chris Hemsworth, Chris Evans pay tribute to Bridger Walker after attack. The Courier Mail. Retrieved from https://www.couriermail.com.au/lifestyle/chris-evans-pays-tribute-to-boy-mauled-in-dog-attack-while-protecting-sister/news-story/31a256446d70123aef49e100eb2df486

Dumaraog, A. (2020, Julai 19). RDJ Promises To Give Young Hero A Better Gift Than Captain America’s Shield. Screen Rant. Retrieved from https://screenrant.com/iron-man-robert-downey-jr-bridger-dog-attack-gift/

KLTV. (2020, Jun 29). Dog attack k1lls infant in Hunt County. Retrieved from https://www.kltv.com/2020/06/29/dog-attack-kills-infant-hunt-county/

Sarkisian, J. (2020, Julai 16). Chris Evans is sending a real Captain America shield to a boy who saved his sister from a brutal dog attack. Insider. Retrieved from https://www.insider.com/chris-evans-sending-captain-america-shield-bridger-walker-dog-attack-2020-7

University of Colorado Denver. (2010, November 12). Young, unsupervised children most at risk for dog bites, study shows; Dogs often target a child’s face and eyes. Science Daily. Retrieved from https://www.sciencedaily.com/releases/2010/11/101109133233.htm


Seven Samurai: Filem Bahasa Asing Terbaik Sepanjang Zaman

Baru-baru ini, segmen budaya BBC mengadakan satu sesi undian bagi menentukan manakah filem bahasa asing yang layak disenaraikan dalam senarai 100 filem bahasa asing terbaik sepanjang zaman. Bagi memastikan keputusan benar-benar adil dan saksama, 209 pengkritik melibatkan diri dalam sesi undian dengan pembabitan lebih 40 bahasa. Pada akhir sesi undian, 100 filem terbaik dipilih membabitkan 67 pengarah berbeza dari 24 negara dan 19 bahasa. Berikut senarai 100 filem terbaik sepanjang zaman yang dipilih para pengkritik:

Dari senarai ini, filem berbahasa Perancis mendominasi senarai dengan 27 buah filem diikuti oleh filem bahasa Mandarin dan Kantonis (12) dan masing-masing 11 bagi filem berbahasa Itali dan Jepun. Sementara itu, ada beberapa bahasa yang diwakili oleh sebuah filem seperti Come and See (Belarus) dan Touki Bouki (Wolof). Dalam senarai ini juga, hanya empat buah filem saja yang menampilkan pengarah wanita. Tetapi yang pasti, ramai pengkritik filem kecuali dari Jepun memilih Seven Samurai arahan Akira Kurosawa sebagai filem bahasa asing terbaik sepanjang zaman.

Jadi mengapa Seven Samurai diangkat sehingga ke tahap sedemikian? Pertama sekali, kita perlu melihat latar belakang Kurosawa sebagai pengarah filem. Perlu diingat, beliau merupakan pengarah Jepun pertama yang memenangi anugerah Golden Lion semasa Festival Filem Venice pada tahun 1951 menerusi filem Rashomon. Dan pada zaman pra-video, Seven Samurai memperkenalkan satu budaya asing yang unik dan menarik kepada penonton yang sudah terbiasa dengan filem-filem koboi Hollywood. Selain dipengaruhi minatnya terhadap gaya pengarahan pengarah filem legenda Amerika John Ford (walaupun cuba dinafikan pada tahun-tahun terakhir kehidupannya), Kurosawa juga dianggap bijak dan radikal kerana menggabungkan dua jenis genre Jepun iaitu chambara (perlawanan pedang) dan jidaigeki (drama sejarah).

Dan lihat pula naratif filem beliau dari awal. Permulaan naratif walaupun ringkas tetapi sudah cukup mengusik emosi penonton. Bagi yang sudah sedia maklum dengan plot filem ini, ia mengisahkan sekumpulan penduduk kampung yang terancam dengan kehadiran kumpulan penyamun yang sentiasa mengganggu kehidupan mereka. Dan siapa yang tidak terusik emosinya bila mendengar plot mereka menyerang kampung itu selepas selesai musim menuai untuk merompak bekalan makanan mereka. Bila plot tersebut diketahui penduduk kampung, mereka mula panik dan bimbang akan nasib mereka. Ini mendorong mereka untuk keluar mendapatkan bantuan atau kata mudah, mengupah samurai bagi melindungi kampung tersebut.

Disebabkan keadaan mereka yang miskin, mereka hanya boleh menawarkan nasi sebagai upah perkhidmatan. Ini menyebabkan sesetengah samurai yang cuba direkrut menolak kerana melihat upah sedemikian tidak masuk akal. Semua itu berubah selepas mereka melihat kelibat seorang samurai bernama Kambei (lakonan mantap Takashi Shimura). Kambei mengejutkan orang ramai dengan mencukur rambutnya sehingga botak bagi membolehkannya menyamar sebagai seorang sami. Ini bagi membolehkannya menyelamatkan seorang kanak-kanak yang dijadikan tebusan oleh seorang pencuri.

Selepas Kambei bersedia membantu mereka, ini membawa kepada babak-babak seterusnya membabitkan pengumpulan anggota kumpulan. Babak sebegini merupakan babak wajib bagi mana-mana filem aksi atau bergenre rompakan seperti Inception, Ronin, trilogi Ocean dan The Italian Job. Satu persatu, enam ronin (samurai yang tidak bertuan) dipujuk menyertai misi yang dianggap mustahil dan gila. Kesemua mereka mempunyai latar belakang berbeza-beza dan ada kisah tersendiri. Gorobei (Yoshio Inaba) merupakan orang nombor kedua Kambei dan diberi kepercayaan merancang pelan pertahanan kampung tersebut. Shichiroji (Daisuke Kato) pula merupakan kenalan lama Kambei sementara Kyuzo (Seiji Miyaguchi) pula mempunyai perwatakan serius dan mempunyai kemahiran pedang yang hebat. Heihachi (Minoru Chiaki) tidak mempunyai kemahiran seperti rakan-rakannya yang lain tetapi sentiasa mencuit hati rakan-rakannya dengan gelagatnya yang bersahaja. Katsuhiro (Isao Kimura) pula seorang samurai yang kurang berpengalaman manakala Kikuchiyo (Toshiro Mifune) mendakwa dirinya seorang samurai walaupun mempunyai latar belakang meragukan.

Sebaik tiba di kampung berkenaan, kedua-dua pihak merasa curiga antara satu sama lain tetapi lama-kelamaan dapat mengenepikan perasaan itu semasa membina pertahanan dan merancang strategi terbaik melawan kumpulan penyamun itu. Tetapi semua itu berubah selepas Kikuchiyo membawa pedang dan perisai yang disyaki diambil dari samurai yang cedera atau dibunuh penduduk kampung, sesuatu yang menimbulkan kemarahan mereka berenam. Tetapi di sinilah bintang Mifune bersinar apabila wataknya itu berjaya mengenepikan ketidakpercayaan penduduk kampung terhadap tetamu mereka. Walaupun apa yang dilakukan mereka itu salah tetapi pihak samurai juga harus bertanggungjawab dengan kekejaman lampau mereka seperti membakar rumah penduduk, menculik wanita untuk dijadikan gundik tuan mereka atau merampas makanan penduduk. Kikuchiyo sentiasa diperlekeh kerana perwatakannya tetapi pendedahan rahsia silamnya sebagai anak yatim dari keluarga petani membuatkan para samurai merasa malu dan melihat perjuangan ini satu cara untuk mengembalikan maruah mereka.

Selepas semua itu selesai, babak-babak akhir filem memperlihatkan koreografi pertarungan menarik yang digabungkan dengan elemen cuaca, satu perkara yang dianggap sukar direalisasikan tetapi berjaya dilakukan oleh Kurosawa. Beliau juga menggunakan teknik penggunaan kamera yang banyak dan lensa telefoto bagi membolehkan setiap aksi pertarungan dapat disaksikan dari pelbagai sudut dan memastikan ia berjalan sempurna seperti dirancang. Ini memudahkan penonton mengetahui apa yang berlaku termasuk bilangan penjahat yang terbunuh dan apa yang berlaku kepada samurai dari kumpulan Kambei. Selain itu, Kurosawa juga sanggup mengedit filem berkenaan pada lewat malam semasa penggambaran berlangsung. Menurutnya, apa yang dilakukan beliau satu keperluan yang praktikal dan ini juga memastikan kualiti filem yang dihasilkan benar-benar berkualiti tinggi.

Maka tidak hairanlah, dalam tempoh setahun selepas ia ditayangkan di Jepun, Seven Samurai mengutip kutipan pecah panggung 268 juta yen dan merupakan filem ketiga terlaris pada tahun 1954. Pada tahun 60-an, Kurosawa cuba mengulangi resepi Seven Samurai dengan menghasilkan Yojimbo (1961) dan Sanjuro (1962) tetapi gagal mendapat sambutan dalam kalangan penonton Jepun. Antara sebab yang membawa kepada masalah ini ialah popularitinya di negara-negara Barat menyebabkan beliau dibenci dan dicurigai ramai. Pada mereka, jika sesebuah filem itu digemari di Barat, maka filem yang dihasilkan itu bukanlah asli seperti ditawarkan pembikin filem lain seperti Yasujiro Ozu dan Kenji Mizoguchi.

Ini ditambah kedua-dua filem berkenaan gagal di panggung, satu kegagalan yang tidak boleh diterima syarikat sama yang menghasilkan Seven Samurai, Toho Company. Keengganan Kurosawa untuk berubah dari menghasilkan filem berskala epik kepada filem berskala kecil juga menyebabkan beliau tersisih dari industri seni Jepun. Keadaan ini menyebabkan beliau cuba membunuh diri pada tahun 1971. Keadaan ini juga menyebabkan beberapa filemnya seperti Kagemusha (1980) dan Ran (1985) dapat digerakkan menerusi penerbit luar. Kagemusha misalnya mendapat sokongan penerbit Amerika yang juga dalang di sebalik Star Wars, George Lucas dan pengarah trilogi The Godfather Francis Ford Coppola. Sementara Ran pula yang berdasarkan drama tragedi William Shakespeare King Lear mendapat sentuhan penerbit filem Perancis Serge Silberman.

Siapa sangka kebanyakan filem Kurosawa memberi kesan besar bukan saja kepada industri filem Barat tetapi juga kepada para pembikin filem generasi seterusnya. Plot Seven Samurai diadaptasi bukan sekali tetapi dua kali menerusi filem The Magnificent Seven yang diterbitkan pada tahun 1970 dan 2016. Sementara dalam genre sains fiksyen pula, filem Battle Beyond the Stars yang diterbitkan penerbit legenda Roger Corman diambil dari plot The Magnificent Seven dan Seven Samurai. Begitu juga dengan filem prekuel siri Star Wars iaitu Rogue One yang mengambil inspirasi dari filem The Hidden Fortress dan Seven Samurai termasuk dua watak lakonan Donnie Yen dan Jiang Wen, Chirrut Imwe dan Baze Malbus.

Pengaruh Kurosawa yang tidak mengenal sempadan bukan saja dari segi emosi dan mitologi yang diaplikasikan pada zaman feudal Jepun tetapi ia sebenarnya bersifat universal. Walaupun bakatnya tidak dihargai di negaranya sendiri, filem Seven Samurai terus menjadi penanda aras bagi filem aksi terbaik yang bukan saja menarik tetapi juga tersusun. Filem epik sebegini akan terus mengusik emosi para penonton tanpa mengira lokasi keberadaan mereka untuk generasi-generasi seterusnya.

SUMBER

1. Bilson, Anne. (2018). BBC. Why is Seven Samurai so good? http://www.bbc.com/culture/story/20181025-why-is-seven-samurai-so-good

2. BBC. (2018). The 100 greatest foreign-language films. http://www.bbc.com/culture/story/20181029-the-100-greatest-foreign-language-films


Khaled Al-Assad: Seluruh Hidupnya Diabadi Untuk Palmyra

Pada tanggal 18 Ogos 2015, m1l1tan 1S1S membvnvh salah seorang pakar yang sangat sinonim dengan kota Palmyra, iaitu Khaled al-Asaad. Beliau yang pernah berkhidmat sebagai pengarah tapak arkeologi di Palmyra dibvnvh atas dakwaan kononnya menyokong r3j1m Syria dan membiarkan patung-patung berhala berdiri dengan bebas.

WIRA PALMYRA

Khaled al-Asaad dilahirkan di bandar Palmyra moden, berjarak kira-kira satu kilometer dari kota Palmyra purba. Semasa menetap di sana, minat beliau terhadap sejarah kampung halamannya kian berputik.  Memasuki tahun 1960, beliau menyambung pelajaran ke Universiti Damsyik dan memperoleh ijazah dalam bidang sejarah dan pendidikan. Pada tahun 1963, al-Asaad dilantik sebagai pengarah arkeologi di Palmyra dan turut bertugas sebagai kurator muzium.

Kira-kira 50 tahun lamanya beliau bekerja tanpa lelah dalam menyelia kerja-kerja penggalian ke atas kota purba itu. Pada tahun 1974, al-Asaad mula terlibat dalam pameran-pameran barangan antik Palmyra. Beliau juga pernah menulis sejumlah buku tentang sejarah dan budaya kota berkenaan, di samping menterjemahkan teks-teks Aramaic sepanjang kariernya.

Walaupun Khaled bersara pada tahun 2003 dan menyerahkan jawatannya sebagai pengarah kepada anaknya, Walid al-Asaad, beliau masih terus aktif memelihara barangan arkeologi Palmyra lantaran rasa tanggungjawabnya terhadap kota berkenaan. Faktor yang sama itu jugalah yang mendorong beliau untuk kekal tinggal di bandar semasa 1515 menguasai Palmyra dari r3j1m Syria.

PALMYRA DIAMBIl-ALIH OLEH 1515

Sebagai seorang pegawai kerajaan, Khaled al-Asaad merupakan ahli parti Ba’ath. Namun, sewaktu 1515 mengambil alih Palmyra pada Mei 2015, beliau sudah pun bersara. Walaupun digesa oleh ahli keluarganya untuk meninggalkan bandar itu, Khaled al-Asaad tetap berkeras mahu terus berada di situ.

Katanya, Palmyra adalah tanah airnya dan oleh kerana itu, beliau enggan meninggalkannya. Tambahnya lagi, beliau yakin pihak pemb3r0ntak tidak akan mengapa-apakannya kerana beliau cuma seorang lelaki tua yang sudah uzur dan tidak pandai mengangkat s3njat4.

Namun, jangkaannya itu meleset. Pada bulan Mei 2015, beliau dit4ngk4p dan ditahan selama beberapa hari sebelum dibebaskan oleh m1l1tan 1515. Beliau sekali lagi ditangkap pada bulan Ogos bersama anaknya.

Kali ini, mereka diseksa oleh pihak m1l1tan untuk mendapatkan maklumat tentang lokasi artifak-artifak Palmyra. Selain mahu mengh4ncvrkan relik-relik yang kononnya bertentangan dengan ajaran agama, 1515  juga berminat untuk meraih akses ke khazanah sejarah tersebut untuk menjualnya  ke pasaran barangan antik Timur Tengah. Sememangnya, penjualan artifak merupakan salah satu sumber kewangan utama yang membiayai operasi 1515.

Walaupun dis3ks4, Khaled al-Asaad enggan membuka mulut dan lebih rela dirinya dibvnvh. Maka, hvkum4nnya pun didedahkan kepada khalayak umum, di mana tubuh beliau dig4ntung pada tiang lampu dan kepalanya yang telah dip3ngg4l diletakkan di bawah kaki m4y4tnya.

LEGASI KOTA PURBA PALMYRA

Palmyra banyak terhutang budi kepada al-Asaad yang bukan sahaja melindungi artifak-artifaknya dari jatuh ke tangan m1l1tan 1515, malah turut membantu meraihkannya status sebagai Warisan Dunia UNESCO.

Pada zaman dahulu, Palmyra adalah sebuah metropolis yang membangun pesat. Sebutan terawal tentang kota ini datang daripada sebuah teks dari kota Mari pada milenium ke-2 Sebelum Masehi.

Pada waktu itu, Palmyra sudah pun menjadi sebahagian dari laluan perdagangan utama yang menghubungkan Mediterranean dengan timur. Pada pertengahan kurun pertama Masehi, kota ini dikvasai oleh Empayar Rom.

Pada era Rom, kota ini mencapai zaman kegemilangannya dan ia dihiasi dengan sejumlah struktur monumental. Antara lain termasuklah Kuil Bel, Kuil Baalshamin, dan Deretan Tiang Besar di jalan utara.

Di luar kota pula terdapat sebuah necropolis yang luas. Kota ini berperanan sebagai titik penghubung antara beberapa buah tamadun, seperti Rom, Parsi, China, dan Arab. Sesudah kurun ke-3 Masehi, kota ini mengalami kemunduran sehingga ia menjadi sebuah kampung kecil semata-mata.

Menjelang kurun ke-17 dan ke-18 Masehi, runtuhan lama Palmyra ditemui semula sekaligus mendorong kepada kerja-kerja ekskavasi arkeologi pada kurun ke-20, di mana kota berkenaan meraih semula kemasyhurannya.

Baik lingkungan akademia mahupun masyarakat awam, masing-masing banyak terhutang budi kepada Khaled al-Assad yang begitu bersungguh-sungguh memelihara kebudayaan Palmyra. Sebahagian besar tapak arkeologi Palmyra habis h4ncvr dek s3r4ngan dan r0mp4kan ,m1l1tan 1515.

Sebagai peminat sejarah, apa yang boleh kita lakukan hanyalah berharap supaya khazanah arkeologi ini dapat terus terpelihara dan terselamat untuk diwariskan kepada generasi demi generasi.

RUJUKAN:

Caleb Strom. (19 Ogos 2018). Khaled Al-Asaad: Hero of Palmyra Slaughtered for Protecting the Ancient Treasures of Syria. Ancient Origins.
https://www.ancient-origins.net/history-famous-people/khaled-al-asaad-0010571


Bebird Buta

Kalau anak lelaki anda, mengadu sakit dikemaluan (zakar) atau kesusahan untuk kencing, dengan erti kata lain disebut ‘bebird buta’. Maka segeralah berjumpa doktor.

Bird buta dikenali sebagai Phimosis. Ia merupakan keadaan ‘normal’ yang terjadi kepada kanak-kanak lelaki sehingga umur 5-7 tahun. Ada juga terjadi kepada kanak-kanak lelaki yang berusia lingkungan 10tahun ia di kenali sebagai Physiological Phimosis.

Keadaan boleh dinilai apabila melihat hujung zakar mengembang seperti belon apabila kanak2 kencing. Ia terjadi kerana kulit zakar yang masih melekat pada zakar.

** Secara semulajadinya, kulit zakar ini akan terlerai perlahan-lahan dari zakar.

Oleh kerana kulit melekat pada zakar dan tidak dapat ditarik balik. Ini menyebabkan air kencing terpaksa keluar melalui satu lubang yang sangat kecil pada hujung kulit ini.

Dengan aliran kencing yang laju, ini menyebabkan air kencing bertakung dalam ruang antara kepala zakar dan kulit.

Takungan atau pengumpulan ini menyebabkan kepala zakar seolah-olah kembang macam belon untuk seketika.

Perkara ini boleh dibiarkan melainkan pada keadaan bila mana ia tidak dikategorikan normal JIKA;

Apa yang perlu dilakukan jika didapati anak anda mengalami masalah Phimosis?

✔Jumpa dengan doktor untuk mendapatkan penerangan.

✔ Beri laluan kepada doktor untuk melakukan pemeriksaan.

✔ Doktor mungkin menasihatkan anda untuk meregangkan kulup setiap hari secara perlahan-lahan dengan harapan ianya menjadi lebih longgar. Walau bagaimanapun, perlu dilakukan berhati2 kerana bimbang zakar cedera.

✔Jika semua langkah ini gagal, doktor akan mencadangkan supaya prosidur bersunat (Circumcision) dilakukan.

Jagaan selepas berkhatan

1) KEBERSIHAN

~ Hujung kepala zakar harus sentiasa kering dan bersih selepas berkhatan.

~ Elakkan penggunaan produk yang lain selain dibekalkan oleh hospital. Kerana bimbang potensi jangkitan kuman berlaku pada zakar.

~ Cuci hujung zakar dengan air suam selepas membuang air kecil bagi mengurangkan rasa ngilu. (Mengikut keselesaan kanak-kanak atau bayi mana yang bersesuaian)

** Bagi bayi atau kanak-kanak yang masih menggunakan lampin pakai buang, pastikan lampin pakai buang mereka ditukar sekerap mungkin terutama apabila membuang air besar. Air kencing dan najis boleh menyebabkan jangkitan kuman pada luka berkhatan.

❗❗Secara umumnya, kulit zakar pada bayi akan pulih dalam 7-10 hari. Bagi kanak-kanak dan lelaki dewasa, pemulihan sepenuhnya mengambil masa 5 – 7 hari.

2) UBATAN

Beri ubatan yang dibekalkan oleh hospital (jika ada) apabila perlu terutama ubat menahan sakit. Rujuk doktor untuk dos yang betul.

Ubat sapu (jika ada), sapu dengan cara yang betul. Pastikan tangan anda juga bersih (dicuci dahulu) sebelum sapu ubat.

3) REHAT

Pastikan anak2 rehat selepas berkhatan. Biarkan mereka berbaring dan jauhkan dari melakukan aktiviti lasak selepas berkhatan seperti berbasikal, berlari, main bola sepak dan main smack down dengan adik beradik. Tujuannya bagi mengelakkan luka berdarah dan menggalakkan bengkak untuk surut.

4) PAKAIAN

Bersunat akan menyebabkan kanak-kanak tidak selesa. Kebiasannya zakar akan menjadi merah, kesan jahitan akan bergeser dengan kainan jika anak-anak memakai sleuar dan ini akan menyebabkan rasa sakit. Pakaikan anak-anak pakaian longgar/kain pelekat sehingga luka sembuh.

Jahitan pada zakar pula TIDAK PERLU di buka. Ia akan terlerai sendiri. Janganlah dok belek bila dia lerai. Pastikan kebersihannya sahaja.

4) JUMPA DOKTOR jika;

√ Berlaku perdarahan yang berterusan diluka jahitan.

√ Bengkak tidak surut untuk tempoh masa yang lama.

√ Anak mengadu sakit yang ketara apabila membuang air kecil

√ Anak tidak kencing dalam 6-8 jam selepas berkhatan.

√ Zakar kelihatan berlaku jangkitan seperti

i Keluar discaj berbau

ii Bengkak

iii Demam

iv Sakit

(Ini juga dikenali sebagai bentan oleh masyarakat melayu)

Rujukan:

? www.doktorbudak.com

? urology.ucsf.edu

? www.myhealth.gov.my

Notakaki;

Bukan kanak-kanak sahaja yang mengalami perkara ini. Orang dewasa pun ada. Ya, saya scrub kes circumcision dewasa juga.

Nur Nabiila Masfuzah Binti Abdullah

Jururawat Terlatih

Artikel ini pernah disiarkan di Medical Mythbusters Malaysia.


Jangan Pandangku Sebelah Mata

Pergigian merupakan salah satu bidang ilmu sains kesihatan yang menjadi anugerah daripada Maha Pencipta yang menggabungkan antara sains dan seni mencegah, mengenal pasti dan merawat penyakit, kecederaan serta malformasi yang terjadi pada gigi, rahang atau mulut.

Bidang pergigian juga merupakan salah satu ilmu yang unik kerana ia merangkumi ruang lingkup muka dan mulut yang termasuk dalam anggota tubuh badan seseorang. Cuba sama-sama kita bayangkan, apabila ada seseorang sedang mengalami sakit gigi yang serius, maka seluruh anggota badannya tidak akan mampu untuk berfungsi dengan baik.

Malah, tugasan seharian tidak akan dapat dilaksanakan dengan baik dan secara normal. Makan, minum dan tidur pasti akan tergendala dek kerana kesakitan yang dialaminya. Badan mula menjadi lesu, kaki dan tangan menjadi letih, kepala terasa berat yang amat bahkan ada sesetengah juga yang seperti agak emosional apabila gigi mereka ‘meragam’.

Bayangkan, anggota yang sekecil 3-5mm mampu untuk merencatkan perjalanan yang sejauh 3-5km. Ada sesetengah yang terpaksa mendapatkan surat pelepasan atau surat cuti sakit (MC) dan tidak hadir ke kerja kerana terpaksa menahan bahana yang berpunca daripada anggota sekecil gigi. Kecil-kecil cili padi betul gigi ini, bukan?

Orang kata, tidak kenal maka tidak cinta. Tapi, sebelum sampai kepada tahap cinta, haruslah tahu terlebih dahulu. Justeru, untuk lebih mencintai gigi dengan lebih mendalam lagi, kita seharusnya tahu dan kenal beberapa jenis penyakit yang berpotensi untuk menyerang kesihatan dan ‘integriti’ pada gigi. Pada artikel kali ini, saya akan cuba berkongsikan berkenaan beberapa jenis kerosakan yang sering berlaku pada gigi.

PENGENALAN.

Kerosakan atau luka (lesion) yang melibatkan struktur gigi yang sangat keras (calcified) diklasifikasikan kepada dua bahagian iaitu disebabkan oleh karies (carious lesion) dan bukan disebabkan oleh karies (non-carious lesion). Kedua-dua jenis kerosakan atau luka (lesion) ini amatlah memerlukan kepada perawatan operatif (operative intervention). Bidang yang terlibat berkenaan dengan kerosakan-kerosakan gigi ini adalah bidang pergigian restoratif atau lebih dikenali sebagai pergigian operatif (operative dentistry). Bidang ini lebih berfokus kepada pemeliharaan dan pemuliharaan struktur gigi.

KARIES GIGI (DENTAL CARIES) – CARIOUS LESION

Karies gigi merupakan penyakit mikrobiologi yang mampu merebak dan menyebabkan demineralisasi pada kawasan setempat (localized demineralization). Malah, karies gigi juga mampu untuk menyebabkan kemusnahan dan kerosakan yang dahsyat pada permukaan gigi yang keras (calcified). Dalam erti kata mudah, karies gigi berpotensi untuk menyebabkan kemusnahan terhadap bentuk gigi yang sedia ada.

Masalah ini juga lebih dikenali sebagai gigi berlubang dalam kalangan masyarakat kita. Penyebab utama masalah ini terjadi adalah bakteria di dalam mulut yang menghasilkan asid hasil daripada sisa-sisa makanan yang tidak dibersihkan.

Asid ini mampu memusnahkan struktur enamel pada gigi. Enamel merupakan struktur yang paling keras dalam tubuh badan manusia, bahkan lebih keras berbanding tulang. Maha Besar Allah yang mencipta kejadian yang sangat baik. Justeru, apabila struktur enamel telah musnah, asid ini akan menembusi kawasan dentin.

Dentin merupakan kawasan yang terletak di bawah enamel dan juga bertindak sebagai ‘jambatan’ yang menghubungkan antara korona gigi dengan kawasan akar gigi (pulp). Jadi, apabila asid telah menembusi kawasan dentin yang kurang keras berbanding enamel, peratusan untuk asid menyerang kawasan akar agak tinggi apabila tiadanya pencegahan awal.

KESAN KARIES GIGI (DENTAL CARIES)

Apabila masalah ini tidak ditangani dengan segera, ditakuti akan semakin merebak dan membesar. Malah, jika dibiarkan penyakit ini akan menyerang ruang pulpa (pulp chamber) yang mengandungi pembuluh darah (blood vessels) dan jaringan saraf yang begitu banyak. Hal inilah yang menyumbang kepada rasa sakit dan rasa berdenyut pada gigi.

Lebih parah lagi, apabila penyakit ini dibiarkan, infeksi ini akan menyebabkan kematian pada akar atau ruang pulpa (pulp chamber) dan mengundang kepada ‘kematian’ gigi. Gigi yang mati akan berwarna hitam atau lebih gelap berbanding gigi yang lain. Masalah abses (abscess) juga berpotensi untuk berlaku. Dalam bahasa yang lebih mudah, abses bermaksud nanah dan kawasan yang kerap berlaku ialah di kawasan gusi (gingiva).

Bakteria yang bertanggungjawab dalam masalah ini antaranya ialah lactobacillus acidophilus dan streptococcus sobrinus. Adapun bakteria yang biasa menjadi penyebab kepada wujudnya karies gigi ialah streptococcus mutans.

LELASAN/HAKISAN (ABRASION) – NON-CARIOUS LESION.

Masalah ini merupakan keadaan patologi yang menyebabkan kemusnahan pada struktur gigi disebabkan oleh geseran secara langsung antara gigi dengan objek-objek luar atau geseran antara gigi dengan gigi. Antara keadaan yang paling kerap berlaku adalah hakisan yang berlaku akibat teknik yang tidak betul dan tekanan yang sangat kuat sewaktu menggosok gigi.

Antara contoh lain yang menyumbang kepada masalah ini adalah sikap menghisap rokok paip (pipe smoking). Gigi hadapan (incisor teeth) akan berubah strukturnya mengikut bentuk paip yang dihisap. Pengunaan kayu pencungkil gigi (toothpick) yang kerap dan tidak terkawal juga antara penyumbang kepada masalah ini dan akan menyebabkan hakisan pada kawasan proksimal gigi.

Antara faktor lain yang menyumbang kepada permasalahan ini adalah kebiasaan menggigit kuku menggunakan gigi hadapan (incisor teeth).

HAKISAN (EROSION) – NON-CARIOUS LESION

Keadaan ini masih lagi dikatakan sebagai hakisan tetapi berbeza dengan hakisan yang pertama ini. Penyebab hakisan (erosion) ini berlaku adalah reaksi dan tindak balas bahan kimia dan kebiasaannya ialah asid.

Hakisan ini terbahagi kepada dua iaitu unsur dari luar (exogenous aicd) seperti jus lemon, pengambilan bahan minuman berasid yang berlebihan atau disebabkan oleh pencemaran alam sekitar.

Unsur kedua adalah dari dalam (endogenous acid) tubuh badan seperti keadaan seseorang yang kerap muntah akibat daripada gastrik. Muntah yang dikeluarkan mengandungi asid dan ini akan menyebabkan hakisan pada gigi dari sebelah dalam yang berhampiran dengan lelangit.

HAKISAN/ABFRAKSI (ABFRACTION) – NON-CARIOUS LESION.

Keadaan yang seterusnya adalah merupakan kerosakan pada permukaan gigi pada kawasan leher (cervical) yang terhasil daripada tekanan kompresif dan tensile selama gigi berada pada keadaan melengkung.

Petanda berlakunya permasalahan ini adalah kelainan struktur pada permukaan leher (cervical) gigi yang menyebabkan bentuk pada kawasan tersebut seolah-olah tajam seperti mata pisau. Apabila enamel telah rosak dan musnah, dentin akan lebih terdedah kepada pelbagai jenis masalah yang lain.

Hakisan ini boleh melibatkan sama ada satu gigi atau gigi yang mengalami parafungsi (parafunction) dalam proses membuka atau menutup rahang (occlusion).

Sebenarnya, kerosakan yang berlaku pada kawasan leher (cervical) gigi boleh disebabkan oleh pelbagai faktor atau datang dengan pakej. Misalnya, seseorang itu mungkin kerap kali minum minuman yang berasid dan dalam pada masa yang sama, teknik dan tekanan sewaktu dia menggosok gigi tidak betul. Jadi, perkara ini menyebabkan kerosakan teruk pada gigi seterusnya menyebabkan struktur menjadi lemah dan tidak kukuh.

GESERAN/GOSOKAN (ATTRITION) – NON-CARIOUS LESION.

Masalah ini pula didefinisikan sebagai kerosakan pada permukaan oklusal gigi disebabkan oleh geseran antara gigi sewaktu proses pengunyahan (mastication). Sebenarnya, keadaan ini merupakan satu keadaan yang normal kerana seiring dengan usia yang semakin meningkat, seseorang itu memang akan mengalami keadaan.

Walaubagaimanapun, keadaan ini menjadi sebagai satu keadaan yang luar daripada biasa apabila disertakan dengan keadaan parafungsi dalam pergerakan rahang bawah (mandibular) seperti dalam keadaan bruxism.

Bruxism dimaksudkan dengan keadaan seseorang yang seringkali menggesek, menekan atau mengacip giginya sama ada ke kiri dan ke kanan, atau dari atas ke bawah. Bruxism juga ditakrifkan sebagai kebiasaan buruk berupa menggesek gigi rahang atas dan rahang bawah, bisa timbul pada masa anak-anak mahupun dewasa. Lazimnya, perbuatan ini dilakukan pada saat tidur pada malam hari tanpa penderita itu sedar bahawa dia menghidap kebiasaan buruk tersebut.

Keadaan ini akan menyebabkan anatomi atau permukaan gigi menjadi rata dan mendedahkan dentin gigi seterusnya akan mengundang kepada komplikasi lain.

AMELOGENESIS IMPERFECTA

Jika tadi telah dikongsikan beberapa masalah yang disebabkan oleh bakteria atau geseran. Berbeza pula dengan yang satu ini. Keadaan ini adalah satu masalah yang diwariskan (hereditary) dan terjadi pada kawasan enamel gigi. Keadaan ini juga merupakan kelainan pada permukaan enamel gigi dan terbahagi kepada dua :

Masalah ini merujuk kepada keadaan enamel yang mempunyai ketebalan yang sangat tipis, tetapi kadar kalsifikasinya (calcification) tidak berkurang. Keadaan ini disebabkan oleh kecederaan ameloblas sewaktu pertumbuhan enamel.

Keadaan ini dapat dilihat biasanya pada gigi kekal (permanent) hadapan (anterior) dan gigi kelima (first molar) dalam keadaan gigi yang berwarna putih kekuningan atau berwarna coklat. Keadaan ini juga berpotensi untuk menjadi lebih parah (severe) dengan ketiadaan lapisan enamel sama sekali pada permukaan gigi.

Masih lagi dalam ruang lingkup permasalahan pada lapisan enamel gigi. Pada keadaan ini, jumlah dan ketebalan enamel adalah normal dan tiada masalah. Namun, enamel yang telah terhasil tidak cukup kuat sehingga menyebabkan ia rapuh dan mudah pecah.

Antara contoh keadaan hipokalsifikasi ini biasa berlaku adalah sewaktu fluorosis. Fluorosis adalah keadaan apabila seseorang mengambil flourida dengan kadar yang berlebihan sewaktu menggosok gigi atau pengambilan dalam air minum. Gigi akan menjadi lemah dan mudah rapuh kerana mengalami porosity dan menampakkan warna seperti bercapuk putih.

PENYAHWARNAAN (DISCOLOURATION).

Keadaan ini didefinisikan sebagai perubahan warna gigi daripada warna yang asal disebabkan oleh beberapa faktor. Faktor pertama ialah faktor luaran (extrinsic) seperti adanya kalkulus (plak gigi yang mengeras). Faktor kedua ialah faktor dalaman (intrinsic) seperti keadaan yang disebabkan oleh hypoplasia atau hypocalcification seperti yang telah disebutkan sebentar tadi.

Keadaan warna yang berubah adalah dari kelabu kekuningan kepada kelabu kecoklatan atau coklat gelap. Masalah akar yang sudah mati juga boleh menjadi antara salah satu faktor dalaman berlaku kerana terjadinya nekrosis kepada akar dan menyebabkan gigi bertukar warna menjadi gelap.

Nekrosis ialah satu bentuk kecederaan sel yang boleh menyebabkan kematian  pramatang pada tisu hidup melalui proses autolisis. Nekrosis disebabkan oleh faktor luaran seperti jangkitan, toksin atau trauma  yang menyebabkan pencernaan tidak teratur bagi komponen sel.

KESIMPULAN.

Natijahnya, janganlah kita mengambil enteng tentang masalah gigi ini. Kerana yang disebabkan oleh perkara yang dipandang remeh inilah, aktiviti seharian tidak akan dapat dilaksanakan dengan baik. Bersyukurlah atas segala nikmat yang telah dicurahkan oleh Allah SWT dengan menjaga anggota badan dengan sebaik mungkin.

Gigi memudahkan kita untuk makan dan berbicara dengan orang lain. Gigi yang baik menghasilkan keyakinan diri yang tinggi dan dapat menyebarkan kebaikan dengan lebih meluas. Apabila ditarik nikmat gigi walau sedikit, pasti kita akan mengeluh, bukan?

Justeru, andai ada sebarang permasalahan yang berkaitan dengan gigi, segeralah dapatkan konsultasi daripada doktor atau pengamal perubatan pergigian yang diiktiraf dan bertauliah. Sediakan payung sebelum hujan kerana mencegah itu lebih baik daripada mengubati.

Wallahu Ta’ala A’lam.

Sumber rujukan:

Operative Dentistry, Preclinical Course For Second Year Students, Faculty of Oral and Dental Medicine, Cairo University, Prof. Dr. Mohamed Riad Farid, Prof. Dr. Mohamed Mahmoud Abdel Mohsen, Prof. Dr. Mohsen Hussein Abi el-Hassan, Prof. Dr. Mai Mahmoud Yousry, Prof. Dr. Inas Hussein Mubarak, Dr. Heba el-Deeb, Dr. Lamina el-Husseiny, Dr. Inas el-Gandour, Dr. Ahmed el-Zoheiry, Dr. Iman el-Sayad, Chapter 2 Carious and Non-Carious Lesions, 2011-2012.

Tanyalah Pakar Tentang Fiqh Dental & Kefahaman Mengenai Isu-isu Rawatan Pergigian Menurut Prinsip Islam dan Kaedah Perubatan Moden, Dr. Wan Noorina, Dr. Nik Suhaila, Dr. Wan Abdul Fattah, Telaga Biru sdn.bhd.

Fiqh Pergigian Menjawab Keraguan Anda & 21 Soal Jawab Mengenai Hukum dan Isu Dalam Rawatan Pergigian, Dr. Aspalilah Alias, Dr. Nurjehan Mohamed Ibrahim, Dr. Ahmad Wifaq Mokhtar, Cetakan Pertama 2016, Universiti Sains Islam Malaysia (USIM).


5 Hukuman Pelik Zaman Purba

Manusia dan kero.sakan sukar dipisahkan. Kebaikan dan keja.hatan pula sentiasa berjalan seiringan. Untuk meminimakan sa.lah laku dalam kalangan masyarakat, undang-undang digubal dan hu.kuman diwujudkan. Sebahagiannya sekadar bertujuan memberi pengajaran. Namun, ada juga hu.kuman yang membawa kema.tian. Dalam kesempatan kali ini, kami kongsikan lima bentuk hu.kuman yang dikenakan pada zaman silam.

HU.KUMAN KE.RAT HIDUNG

Kira-kira 3,000 tahun yang lalu, seorang raja Mesir membangunkan sebuah kota yang boleh dikatakan unik. Orang Yunani memanggilnya sebagai Rhinocolura. Menurut catatan, kesemua penghuni kota ini tidak mempunyai hidung kerana dike.rat di atas kesa.lahan jena.yah masing-masing. Maka, boleh juga dikatakan yang Rhinocolura ini merupakan pen.jara buat mereka.

Sesiapa yang dihu.kum menetap di dalam kota ini tidak lagi berpeluang menjalani hidup seperti sebelumnya. Kalau pun ada yang dapat meloloskan diri, tanda pada hidung mereka tetap akan mendedahkan identiti mereka sebagai penje.nayah.

Justeru mahu tidak mahu, mereka terpaksa meluangkan seluruh baki hidup di dalam kota Rhinocolura. Suasana di dalam kota ini bukanlah mudah. Sumber air amat terhad dalam keadaan cuaca yang panas membahang. Kebanyakan perigi yang ada pula tercemar.

Bagaimanapun, kehidupan tetap dapat diteruskan. Aktiviti menang.kap ikan dan membu.ru burung puyuh menjadi punca rezeki utama buat penduduk Rhinocolura.

Mang.sa hu.kuman ke.rat hidung yang paling masyhur ialah rakan-rakan subahat isteri Ramses III yang bertanggungjawab membu.nuh firaun itu sewaktu tidur. Cuma, sejarahwan tidak mempunyai sumber yang jelas sama ada mereka ini dihum.ban ke dalam Rhinocolura ataupun tidak. Apa yang pasti, hu.kuman tersebut cukup mengesankan sehingga salah seorang daripada mereka lebih rela membu.nuh diri berbanding dikecam sebagai pembu.nuh seumur hidup.

HU.KUMAN DIPANG.GANG DI DALAM BRAZEN BULL

Brazen Bull merupakan sejenis alat hu.kuman yang digunakan oleh Yunani purba. Alat ini dicipta oleh Perillos yang bermaksud mahu memang.sakan Phalaris, pemerintah kota Acragas yang terkenal ke.jam.

Patung kerbau ini diperbuat daripada gangsa, dengan bahagian dalamnya dibiarkan kosong dan di sisi badannya pula disediakan sebuah pintu masuk. Setelah mang.sa diku.rung di dalamnya, api akan dinyalakan di bawah perut patung sekali gus menjadikannya seakan ketuhar yang memang.gang tubuh mangsa.

Lebih mengerikan, alat ini direka khas supaya jeritan mang.sa kedengaran seperti lantunan muzik bagi mereka yang menyaksikan acara penyek.saan berkenaan.

Diodorus Siculus, sejarahwan Yunani mencatatkan yang Perillos menghadiahkan patung kerbau ini kepada Phalaris. Namun, sebaik sahaja Phalaris mengetahui muslihat di sebalik pemberian ini, beliau pun berhelah.

Phalaris meminta Perillos supaya menunjukkan bagaimana patung tersebut berfungsi. Maka, Perillos pun masuk ke dalam patung tersebut. Serta-merta, Phalaris menutup dan mengunci pintu lalu menyalakan api di bawah patung kerbau itu – mengakibatkan Perillos nyawa-nyawa ikan dek dipang.gang hidup-hidup. Beliau kemudian dikeluarkan lalu dihum.ban ke dalam gaung.

HU.KUMAN DIHE.NYAK GAJAH

Gajah merupakan haiwan yang cukup akrab dalam sejarah manusia. Dalam beberapa buah tamadun, ia dimuliakan. Ada juga yang memanfaatkannya dalam bidang keten.teraan. Namun bagi sesetengah tamadun, gajah dijadikan sebagai alat hu.kuman.

Kebiasaannya, hu.kuman melibatkan gajah berlaku di India (disebut gunga rao) sehingga kurun ke-19 Masehi. Namun, belahan bumi yang lain seperti Asia Tenggara dan Barat turut menyaksikan bentuk hu.kuman yang hampir serupa.

Gajah sememangnya sejenis haiwan yang bijak dan mudah dilatih. Ia mampu menyek.sa mang.sa secara perlahan-lahan. Ada yang diajar supaya menghan.cur.kan anggota tubuh terlebih dahulu, sebelum memijak ke.pala mang.sa. Ada pula yang dilatih untuk mero.b.ek m.ang.sa dengan gading.

Di Siam, gajah biasanya mel.ambung mang.sa ke udara sebelum mela.ny.ak mereka sehingga ma.ti. Sementara itu di Cochinchina (selatan Vietnam), penje.nayah diikat pada sebatang tiang lalu di.rem.puh oleh gajah.

HU.KUMAN MEMAKAI TOPENG MEMALUKAN

Bentuk hu.kuman ini diamalkan di Eropah dan koloni-koloninya di Dunia Baru pada kurun ke-17 dan 18 Masehi. Ia bertujuan menimbulkan rasa malu kepada pemakainya sebagai suatu bentuk pengajaran.

Topeng ini kebiasaannya dibuat dengan agak ketat, sehingga menya.kitkan dan tidak menyelesakan apabila dipakai. Sebahagiannya direka mengikut bentuk wajah haiwan tertentu bagi menandakan kesa.lahan yang dilakukan oleh si pemakai.

Topeng berwajah lembu misalnya, mengisyaratkan yang pemakainya bersifat malas. Sementara topeng berwajah keldai dan arnab pula masing-masing menandakan yang pemakainya pernah membuat kesa.lahan dangkal dan mencu.ri dengar.

Ada juga keadaan di mana topeng ini dikenakan pada kaum wanita yang gemar menyelak tepi kain orang. Selalunya, orang yang gemar berbo.hong dipakaikan topeng berhidung panjang manakala yang kuat mengum.pat pula dikenakan topeng berlidah panjang.

Sebahagian topeng turut dilengkapi dengan loceng atau alat-alat lain yang mengeluarkan bunyi bising, bertujuan supaya pemakainya lebih berasa malu apabila berada di khalayak.

DAMNATIO MEMORIAE

Senat Rom kebiasaannya akan menjatuhkan satu bentuk hu.kuman yang dikenali sebagai damnatio memoriae (diluputkan dari ingatan) ke atas pembe.lot atau sesiapa sahaja yang memalukan nama Rom. Bagaimanapun, ia turut dikenakan ke atas mereka yang enggan menyebelahi kepentingan Senat atau Maharaja Rom.

Sebahagian maharaja seperti Nero, Domitian, dan Commodus, tidak terkecuali daripada hu.kuman ini. Damnatio memoriae dilakukan dengan beberapa cara. Antaranya nama individu tersebut akan diha.puskan daripada mana-mana rekod. Tugu miliknya juga akan diubahsuai dan imej wajahnya pula dibuang.

Bentuk hu.kuman ini tidak hanya terhad di bumi Rom. Masyarakat Mesir Purba turut mengamalkan bentuk hu.kuman yang sama. Antara yang pernah menjadi mangsa damnatio memoriae ialah Akhenaten. Nama beliau dan para penggantinya dibuang oleh Horemheb. Tindakan ini cukup berkesan hinggakan nama Akhenaten langsung tidak wujud di dalam Senarai Raja Abydos yang ditulis kurang 100 tahun selepas kema.tiannya.

TERJEMAHAN
Ancient Origins. (12 Mei 2019). 9 Methods of Ancient Pu.nishm.ent That’ll Make You Sq.uirm.


Kisah Nabi Ayub A.S Dan Pengajarannya Menghadapi Covid-19

Pedang yang dihayun musuh invisible bernama Covid telah tertancap di kebanyakkan badan manusia sehingga pertempuran ini telah mengorbankan banyak umat manusia. Malaysia juga tidak terkecuali daripada wabak ini sehingga Perintah Pergerakan Kawalan telah diisytiharkan untuk memutuskan rantaian pandemik ini.

Lebih sebulan seluruh rakyat Malaysia dipenjara sosial sehingga timbul pelbagai isu dan masalah yang melanda. Di sinilah pentingnya sifat sabar dalam menghadapi ujian yang sebesar ini di samping senantiasa bersyukur kerana masih berada dalam keadaan tahap hidup yang lebih baik jika mahu dibandingkan dengan negara lain.

Bahkan seharusnya kita berdoa agar dipermudahkan segala urusan melawan bencana dari Wuhan ini agar kehidupan kita kembali normal. Dalam mendepani dugaan ini, seharusnya kita mengadapatasikan sikap Nabi Ayub AS semasa baginda ditimpa ujian dan musibah.

Kata Ibnu Ishaq, Nabi Ayub berasal daripada Rom dan nama penuhnya adalah Ayub bin Mauz bin Razih bin A’ys bin Ishaq bin Ibrahim. Ini bermakna bahawa Nabi Ayub adalah daripada keturunan anak Nabi Ibrahim iaitu Nabi Ishaq AS manakala ibunya pula menurut pendapat Ibnu Asakir merupakan anak kepada Nabi Luth AS.

Ibnu Kathir dalam kitabnya “Qisas al-Anbiya” menukilkan bahawa kebanyakkan Mufassirin dan tokoh sejarawan Islam menyebut kehidupan Nabi Ayub diwarnai dengan pelbagai kekayaan. Kekayaan yang dimaksudkan itu merangkumi pelbagai kekayaan termasuklah tanaman-tanaman, haiwan ternakan, hamba sahaya dan tanah yang luas serta subur.

Ibnu Asakir menyebutkan bahawa tanah di Tsaniyah dan Huraan kesemuanya adalah milik Nabi Ayub serta baginda mempunyai ramai anak-anak dan besarnya keluarganya. Namun begitu, kekayaan Nabi Ayub menyebabkan baginda menjadi seorang yang sangat dermawan dan sangat suka membantu orang-orang miskin.

Besar sekali nikmat dan kekayaan yang diperolehi oleh Nabi Ayub namun tetap juga baginda menjadi hamba-Nya yang bersyukur dan kuat taqwanya kepada Allah. Jika dibandingkan dengan kita sekarang sangat jauh berbeza. Sedikit kekayaan namun sudah mula meninggi diri. Lebih parah lagi, ada diantara kita kenikmatan yang diperolehinya tidak disyukuri kemudian meminta-minta pula.

NABI AYUB DIUJI

Tatkala itu, kesemua nikmat yang diberikan oleh Allah kepadanya ditarik semula dan Nabi Ayub diuji dengan satu penyakit yang menyebabkan seluruh tubuh badannya sakit kecuali lisan dan hatinya. Kata Ibnu Kathir dalam tafsirnya bahawa Nabi Ayub diuji dengan penyakit itu sehingga tidak ada walau seorang mahu mendekatinya melainkan isterinya.

Sebegitu besar cinta seorang isteri masih setia kepada suaminya dengan menguruskan segala keperluan Nabi Ayub AS. Senang bersama dan susah juga tetap bersama. Penyakit yang dimaksudkan itu adalah penyakit cacar dan Nabi Ayub AS adalah manusia pertama yang dijangkiti cacar seperti yang diriwayatkan oleh Mujahid.

Di ketika sakit itulah dagingnya pada tubuhnya berjatuhan sehingga yang tertinggal hanyalah   tulang dan sarafnya sahaja lalu isterinya yang bernama Rahmah akan sentiasa menaburkan abu sebagai alas tidurnya.

Sungguh besar dugaan Allah kepada Nabi Ayub As sehingga baginda menghadapi ujian itu bertahun lamanya. Wahab mengatakan bahawa Nabi Ayub menjalani ujian ini selama tiga tahun manakala Anas menyatakan bahawa Nabi Ayub jatuh sakit selama 7 tahun 1 bulan serta 18 tahun menurut Humaid seperti mana yang dinukilkan oleh Ibnu Kathir.

Besar ujian dan dugaan kepadanya adalah kerana Nabi Muhammad ﷺ pernah bersabda yang bermaksud:

“Manusia yang paling berat ujiannya adalah para nabi, lalu orang-orang soleh dan seterusnya.”  (HR Nasa’ie)

Kekayaan Nabi Ayub yang telah terkikis lantaran musibah yang dihadapinya memaksa isterinya bekerja untuk membeli keperluan yakni makan dan minum bagi suaminya. Namun setelah itu, penduduk di sekitarnya mulai bimbang sekiranya penyakit yang menimpa Nabi Ayub tersebar melalui isterinya sehingga menyebabkan isteri baginda tidak lagi diambil orang untuk bekerja.

Atas dasar itulah, isterinya terpaksa menjual tocang rambutnya kepada anak-anak perempuan ternama untuk membeli makanan dan keperluan mereka. Ada pula sebahagian pendapat mengatakan bahawa isterinya terpaksa menjual tali pinggangnya dengan sepotong roti.

Maka apabila isterinya pulang dengan makanan, maka ditanya “Dari manakah engkau dapat makanan ini?”. Pertanyaan itu tidak dijawab sehingga bagi Nabi Ayub adalah lebih baginya untuk tidak makan selagi tidak tahu asal usul makanan yang dibawa pulang isterinya.

Apabila terbongkar bahawa isterinya menjual sesuatu (tocang atau tali pinggangnya), maka Nabi Ayub lantas berdoa ke hadrat ilahi seperti mana yang dirakamkan dalam firman-Nya yang bermaksud:

“Dan (ingatlah kisah) Nabi Ayub, ketika dia berdoa merayu kepada Rabbnya dengan berkata: Sesungguhnya aku ditimpa penyakit, sedang Engkaulah sahaja yang lebih mengasihani daripada segala (yang lain) yang mengasihani. Maka Kami memperkenankan rayuannya lalu Kami lenyapkan penyakit yang ada padanya dan Kami kembalikan keluarganya kepadanya, dan Kami gandakan bilangan mereka sebagai rahmat dari sisi Kami dan untuk menjadi peringatan bagi semua yang beribadah kepada Allah.” (Al-Anbiya: 83-84).

Ketika Allah memperkenankan doanya itu, maka Allah telah memancarkan mata air untuknya mandi sehingga hilanglah segala penderitaan pada tubuh badannya. Kemudian Allah menyuruh pula Nabi Ayub untuk menghentakkan kakinya sehingga muncul mata air yang lain lalu diminum oleh Nabi Ayub sehingga sempurna kesihatan zahir dan batinnya.

Harus diingatkan bahawa cerita-cerita seperti Nabi Ayub AS dibuang dari negerinya, dilemparkan ke tempat sampah, ulat-ulat berjatuhan dari kepalanya dan ulat-ulat itu sampai menjalar ke lidahnya adalah daripada Riwayat Israiliyyat.

Dalam masalah ini, Syeikh Ali As-Sobuni menjelaskan bahawa sifat maksum yang ada pada para nabi adalah kerana mereka tidak melakukan dosa besar, tidak melakukan perkara yang menjatuhkan maruah dan tidak menerima penyakit terlampau jijik dan hina di mata masyarakat. Oleh itu riwayat melebih-lebih yang dinukilkan daripada sumber israiliyyat  adalah tidak sah menurutnya.

Bahkan Hamka juga menolaknya kerana tidak ada sandaran sanad yang kukuh di samping cerita-cerita seperti ini dibawa oleh Wahab Bin Munabbih yang lebih banyak dongengan daripada kebenaran.

Ingatlah bahawa daripada kisah ini terselit pengajaran dan ibrah buat masyarakat kini dalam mendepani virus pada tahun ini. Kesabaran Nabi Ayub As seharusnya menjadi contoh buat umat Islam.

Lihatlah kekayaan Nabi Ayub AS yang sangat besar namun tetap juga bersabar di saat hilangnya segala kekayaannya. Kita mengharapkan agar tidaklah diuji dengan kehilangan nikmat seperti itu kerana sesungguhnya wabak ini pun sudah berat bagi manusia sekaliannya.

Sabda Nabi Muhammad ﷺ  yang bermaksud:

“Sungguh menakjubkan keadaan seorang mukmin. Seluruhnya urusannya akan baik, tidaklah didapati kecuali pada seorang mukmin. Jika dia mendapat kesenangan, maka dia bersyukur dan baik baginya. Sekiranya dia mendapat kesusahan, maka dia bersabar dan itu juga baik untuknya.” (HR. Muslim)

Ujian ini adalah untuk didepani kita dengan hati redha dan terbuka. Usahlah menunjukkan sikap tidak sabar dan enggan bersyukur kerana yang demikian adalah penanda sakitnya hati. Syukurilah nikmat yang sudah ada agar nikmat yang sedia ada dikekalkan manakala nikmat kebebasan sosial yang hilang dikembalikan. Kerana sabar dan syukur itu adalah sifat terpuji warisan para nabi.

RUJUKAN:

1.Ibnu Kathir, “Qisas al-Anbiya”. Kaherah: Dar’ Tiba’ah wa Nasyru Al-Islamiyah.1997.

2.Ibnu Kathir, “Tafsir Ibnu Kathir”.

3.Hamka, “Tafsir Al-Azhar”. Singapura:Pustaka Nasional, 1990. Jilid 6.

4. Suntiah, Ratu. (2018). Nilai-Nilai Pendidikan Dalam Kisah Nabi Ayub As., (Tafsir Q.S. Shad Ayat 41-44). Jurnal Perspektif. 2. 53. 10.15575/Jp.V2i1.22.

5.“Kisah 25 Para Nabi” , e-book.


Mengapa Anda Mudah Marah Ketika Memandu?

“Angry driver is angry human and how you drive is how are. You can tell me the drive is different than the driver, but I have not seen it to be.” – Cole Harmanson

Tentu
anda pernah berhadapan dengan pemandu yang tidak cekap bagi anda ketika di
jalan raya. Anda berhadapan dengan pemandu yang memandu perlahan di lorong
kanan, pemandu yang memandu terlalu laju, pemandu yang tidak memberikan signal
untuk masuk ke lorong, pemandu memotong tiba-tiba, pemandu yang mencuri ruang
letak kereta anda, pemandu yang tiba-tiba hon dan pelbagai lagi. Menurut kita,
mereka semua ini bodoh dan tidak cekap memandu.

Menurut beberapa buah kajian pada tahun 2000, 2003 dan 2013, kemarahan lebih mudah berlaku ketika memandu berbanding aktiviti harian yang lain. Menurut statistik, kebanyakan daripada kita juga sebenarnya melakukan ‘kesilapan’ yang kita tidak boleh toleransi di jalan raya. Anda mungkin pernah memandu cukup laju ataupun cukup perlahan sehingga memberikan kemarahan kepada pemandu lain.

Anda mungkin tidak membuka lampu pada waktu malam ataupun memandu dengan perlahan di lorong kanan. Tetapi anda tidak memarahi diri anda sepertimana anda memarahi orang lain atas kesalahan yang sama. Kerana apa? Kerana anda mempunyai sebab tersendiri yang hanya anda sebagai pemandu sahaja yang tahu. Anda seorang sahaja yang faham situasi anda pada ketika itu.

Anda
mungkin tidak membuka lampu pada waktu malam kerana lampu telah rosak.
Kebetulan pada waktu itu anda sedang terdesak kerana urusan penting. Anda
mungkin memandu perlahan di lorong konon kerana anda sedang bersedia untuk
membelok ke kanan. Anda mungkin memandu laju kerana anda terlewat bangun untuk
pergi kerja. Kita juga mempunyai sebab mengapa kita marah, lebih-lebih lagi
apabila ada pemandu memandu perlahan sewaktu kita telah terlewat ke tempat
kerja.

Menurut
Shelly E. Taylor, double standard dan
tidak menghukumi diri kita secara berlebihan adalah perkara biasa bagi
melindungi ego kita dan perkara itu baik bagi kesihatan mental anda. Selain
itu, seperti yang telah disebut, kita berkelakuan demikian kerana kita
bertindak mengikut situasi semasa yang kita alami. Kita lebih mengetahui di
mana kemampuan kereta kita, kita tahu desakan kita, kita tahu mengapa kita
bertindak sedemikian dan banyak lagi faktor-faktor lain. Namun, faktor-faktor
ini bukanlah boleh menjadi alasan untuk kita menjadi pemandu yang teruk dan
tidak cekap.

Persoalan terbesar dalam permalahan topik ini ialah, mengapa kita tidak mampu untuk mempertimbangkan bahawa pemandu lain juga mempunyai masalah tersendiri sehinggakan mereka memandu sedemikian? Mereka mungkin mempunyai situasi-situasi tertentu, seperti anda, yang membuatkan dia memandu terlalu laju, terlalu perlahan dan sebagainya.

Menurut Daniel Stalder dalam makalah saintifiknya yang diterbitkan pada tahun 2018, faktor ini adalah disebabkan oleh bias yang dipanggil sebagai ralat atribusi asas (fundamental attribution error, FAE). FAE adalah bias yang mana kita berkecenderungan bahawa apa-apa tindakan yang diambil oleh seseorang adalah kerana personaliti ataupun sikapnya, bukan kerana persekitaran sosial ataupun keadaan yang mempengaruhi seseorang tersebut. Istilah tersebut dimunculkan oleh Lee Ros setelah beberapa tahun eksperimen oleh Edward Jones dan Victor Harris dijalankan.

Terdapat tiga buah eksperimen yang dijalankan pada ketika itu dan hasilnya diterbitkan pada tahun 1967. Umumnya, ketiga-tiga eksperimen tersebut mempunyai reka-bentuk (design) yang sama. Subjek diminta untuk membaca esei yang bertajuk “Castro’s Cuba” dan subjek perlu melaporkan jangkaan sikap pengarang esei tersebut terhadap Fidel Castro – Perdana Menteri Republik Cuba pada ketika itu.

Esei itu pula terdapat dua jenis, sama ada esei berbentu anti-Castro ataupun pro-Castro. Esei itu juga ditulis dalam dua keadaan, sama ada ditulis secara bebas ataupun ditulis mengikut arahan sebagai satu bentuk tugasan. Maka, eksperimen ini mempunyai dua jenis pembolehubah iaitu pilihan bebas (free choice) dan tingkah laku yang diarah (behaviour direction). Pemboleh ubah itu ditambah untuk eksperimen kedua dan ketiga.

Hasil eksperimen tersebut, secara umumnya, mendapati apabila subjek percaya bahawa esei tersebut ditulis dengan pilihan bebas oleh penulisnya, secara lazimnya mereka melaporkan penulis-penulis yang pro-Castro mempunyai sikap yang positif terhadap Castro.

Tetapi apabila subjek didedahkan bahawa penulis hanya menulis mengikut arahan, subjek tetap melaporkan penulis yang pro-Castro mempunyai sikap yang positif terhadap Castro walaupun sebenarnya esei pro-Castro ditulis bukan kerana kebebasan penulis, tetapi pengaruh persekitaran yang membuatkan esei pro-Castro dibentuk. Namun, subjek-subjek tidak mampu untuk melihat pengaruh ini.

FAE boleh muncul dalam pelbagai keadaan, lebih-lebih lagi pelbagai keadaan ketika memandu yang membuatkan kita mudah menghukum orang lain. Mengapa FAE mudah berlaku ketika memandu? Pertamanya ialah kita mempunyai banyak sebab untuk marah. Anda marah kerana dia memandu terlalu laju. Anda marah kerana dia memandu terlalu perlahan. Anda marah dia tidak bagi isyarat untuk membelok.

Anda marah kerana kerana kesesakan jalan raya. Anda marah kerana lori besar sesuka hati masuk lorong anda. Anda marah kerana lampu isyarat merah yang terlalu lama dan banyak lagi alasan yang membuatkan anda marah kerana alasan-alasan ini semua adalah penghalang kepada matlamat anda untuk sampai ke destinasi. Alasan-alasan ini adalah penghalang untuk anda menyelesai perkara terdesak yang menuntut anda selesaikan dengan segera. Alasan-alasan ini membina kemarahan dan kekecewaan yang banyak dalam diri anda.

Menurut
James R. Averill, kemarahan secara asasnya adalah ciri-ciri yang membawa kepada
menyalahkan – dengan kata lain, anda berkecenderungan tinggi untuk menyalahkan orang
lain apabila anda marah dan kemarahan akan meningkatkan bias FAE. Sebab itulah
apabila anda bergaduh sesama sendiri dalam keluarga ataupun organisasi, anda
mudah menyalahkan orang lain apabila anda berada dalam keadaan sangat marah.
Sukar bagi anda untuk menuding jari pada diri sendiri.

Sebab kedua ialah, kita mudah menghukum dan marah kerana orang tidak kenal siapa kita. Kita mampu marah dan menyalahkan sesiapa saja, dan akhirnya kehidupan berjalan seperti biasa selepas itu kerana orang yang kita marah tidak kenal siapa kita. Kalau anda mahu membayangkan situasi mudah, bayangkan perbezaan besar antara masyarakat media sosial dan masyarakat di dunia sebenar.

Di
dunia sebenar, apabila ada orang buat kesilapan di hadapan mata anda, anda
berkecenderungan untuk berdiam diri. Apabila anda nampak pasangan bergaduh di
hadapan mata anda, anda berkecenderungan untuk tidak masuk campur. Apabila anda
nampak orang yang sedang dalam kesusahan, anda berkecenderungan untuk tidak
membantunya apabila ada orang ramai di sekeliling anda – bystander effect.

Bagaimana di media sosial pula? Situasinya berbeza. Apabila anda nampak video pasangan bergaduh, ramai yang bising dan mengecam individu-individu dalam video tersebut. Apabila ada orang melakukan kesilapan di media sosial, ramai yang akan masuk campur. Kerana apa? Kerana di media sosial, kita dapat menyembunyikan identiti kita.

Kita mungkin memaparkan nama dan beberapa maklumat di laman Facebook kita, tetapi kita tidak berinteraksi secara fizikal. Itu sudah cukup untuk membuatkan diri kita selamat untuk bertindak dalam apa jua keadaan. Samalah juga seperti pemanduan. Anda marah pemandu lain, walaupun mereka tidak dengar, tetapi gerak-geri tubuh anda cukup untuk mereka memahami anda sedang marah. Anda tahu tetapi anda tidak kisah kerana mereka tidak mengenali siapa anda.

Tidak dikenali juga boleh membawa kepada sikap tidak bertanggungjawab. Kajian menunjukkan bahawa bertanggungjawab atas tindakan akan membuatkan mengurangnya bias FAE. Sebab itulah di media sosial, ramai orang mampu bercakap sesuka hati dan mengecam sesuka hati kerana sikap bertangunggjawab itu kurang.

Sikap bertanggungjawab itu kurang kerana identitinya bersembunyi di sebalik media sosial. Samalah juga halnya ketika anda memandu. Anda mudah memarahi dan menghakimi orang lain kerana anda menyedari anda tidak perlu bertanggungjawab atas tindakan anda. Selepas marah, anda boleh menjalankan kehidupan seperti biasa.

Sekiranya
anda mahu bertanggungjawab atas kesilapan anda dalam menghakimi pemandu lain,
tiada cara untuk anda bertangunggjawab dalam keadaan anda sedang memandu. Anda
mungkin dapat berinteraksi seketika melalui gerak-geri tangan anda dengan
pemandu lain dan hal itu tidak membantu anda untuk bertanggungjawab melainkan
anda telah melanggar kenderaan orang lain.

Sebab
terakhir sekali ialah, kita mudah bias FAE adalah kerana bias optimism iaitu
bias kita sentias fikir kita lebih baik daripada purata manusia di dunia ini.
Dalam hal pemanduan, kita sentias fikir kita merupakan pemandu yang bagus dan
pemandu lain adalah pemandu yang teruk. Maka, apa-apa sahaja kes sekalipun,
anda akan berkecenderungan menyalahkan orang lain kerana anda sangka anda sudah
cukup bagus di jalan raya.

RUJUKAN:


Kempen Anti Agama Kesatuan Soviet

Kesatuan Soviet di Rusia adalah negara pertama yang menpunyai objektif berideologi yang cenderung terhadap penolakan dan penghapusan kepercayaan agama. Menjelang tempoh akhir kempen ini, rejim Komunis merampas harta benda gereja, menghina simbol kesucian agama-agama, mengganggu para penganut, dan menyebarkan fahaman ateisme di sekolah-sekolah.

Akan tetapi, tindakan terhadap kelompok beragama adakalanya ditentukan megikut tahap kepentingan Negara, dan ada sesetengah agama yang teratur tidak pernah dilarang. Islam contohnya tidak diharamkan semasa zaman Stalin kerana Stalin memerlukan orang Islam untuk memerangi Jerman.

Gereja Ortodok Rusia menjadi sasaran utama kempen anti-agama pada tahun 1920-an dan 1930-an memandangkan Ortodok mempunyai jumlah penganut yang terbesar.

Hampir semua agamawan, dan para penganut, dit3mbak atau dihantar ke kem buruh. Sekolah yang berasaskan teologi ditutup, aktiviti gereja dilarang. Menjelang tahun 1939, hanya sekitar 500 dari 50,000 gereja yang masih dibuka.

Setelah serangan Nazi Jerman ke atas sempadan Kesatuan Soviet pada tahun 1941, Joseph Stalin menghidupkan kembali Gereja Ortodoks Rusia untuk meraih sokongan golongan patriaki agar dapat menyeru penganut Ortodoks menyertai tentera.

Menjelang tahun 1957, kira-kira 22,000 gereja Ortodoks Rusia yang aktif. Tetapi pada tahun 1959 Nikita Khrushchev memulakan kempennya sendiri dalam menentang Gereja Ortodoks Rusia l, kira-kira 12,000 gereja.

Menjelang tahun 1985, kurang daripada 7,000 gereja tetap aktif. Anggota hierarki gereja dipenjara atau dipaksa keluar, tempat mereka diambil oleh paderi yang taat, yang kebanyakannya mempunyai hubungan dengan KGB.

Kempen menentang agama turut berkait rapat dengan status kewarganegaraan tertentu, terutamanya jika mereka penganut Katolik yang mengiktiraf entiti politik asing seperti Kepausan. Menjelang tahun 1926, tiada lagi uskup yang berkhidmat untul Gereja Katolik Rom di Kesatuan Soviet, dan pada tahun 1941 hanya dua dari hampir 1,200 gereja yang wujud sejak tahun 1917, kebanyakannya masih aktif di Lithuania.

Gereja Katolik Ukraine (Uniate), yang dikaitkan dengan semangat nasionalisme Ukraine, telah ditundukkan secara paksa pada tahun 1946 kepada Gereja Ortodoks Rusia, Gereja-gereja Ortodoks Autocephalous Belorussia dan Ukraine ditekan sebanyak dua kali, pada akhir 1920-an dan sekali lagi pada tahun 1944.

Serangan terhadap agama Yahudi adalah endemik sepanjang masa Soviet, dan amalan ajaran Yahudi yang teratur menjadi hampir mustahil ditemui.

Denominasi Protestan dan mazhab Kristian yanh lain turut dianiaya. All-Union Council of Evangelical Christian Baptists, yang ditubuhkan oleh pemerintah pada tahun 1944, biasanya dipaksa untuk mengehadkan aktivitinya dengan mengurangkan amalan beribadat seperti bersembahyang dan menolak permohonan permit majlis pembelajaran dan penerbitan keagamaan.

Kerisauan terakhir Soviet adalah terhadap gerakan pan-Islam. Rejim Soviet secara sistematik telah menekan umat Islam secara keras, sehinggalah pada tahun 1941, apabila pencerobohan Nazi terhadap sempadan Kesatuan Soviet pada tahun itu menyebabkan pemerintah menerapkan dasar toleransi secara rasmi terhadap umat Islam sambil secara aktif menggalakkan penyebaran fahaman ateisme di kalangan umat Islam.

Ironinya, kerana kezaliman Soviet berulang kembali sekitar 1980an, ia secara tidak langsung menyebabkan gerakan-gerakan bersenjata dan militan-militan Islam tumbuh bagai cendawan, dan penentangan umat Islam terhadap Soviet kekal meningkat dan konsisten apabila Soviet mengambil langkah tidak cerdik dengan menceroboh dan mengawal politik Afghanistan. Penentangan itu berterusan sehingga kejatuhan Kesatuan Soviet.

Angkasawan Ateis yang terkenal, Gherman Titov membuat kenyataan kepada penonton di pameran sedunia Seattle bahawa dia tidak nampak tuhan atau malaikat di angkasa lepas, poster bertajuk ini adalah sempena memperingati dirinya dengan frasa “Tak ada Tuhan!”


Juan Pujol Garcia: Duri Dalam Daging Abwehr

Sesiapa yang menonton laporan berita beberapa hari lepas pasti tidak akan melupakan kisah dramatik seorang wartawan Ukraine bernama Arkady Babchenko yang dikatakan dibunuh di Kiev tetapi disahkan hidup sehari selepas itu. Bila ditanya media bagaimana beliau dapat mengelak dari menjadi sasaran pembunuhan, Babchenko memberitahu plot tersebut direncanakan oleh Biro Keselamatan Ukraine (SBU) termasuk menumpahkan darah khinzir ke atas dirinya untuk mematahkan plot pembunuhan ke atas beliau yang dikatakan dirancang pihak perisikan Rusia. Apa yang dilakukan Babchenko bagaimanapun tidak seradikal seorang perisik Sepanyol bernama Juan Pujol Garcia.

Garcia yang juga anak jati Barcelona dikatakan lahir pada 28 Februari 1912 atau 14 Februari 1914 dan merupakan anak ketiga daripada empat adik beradik. Datang dari sebuah keluarga berada dan terdedah kepada pendirian politik liberal bapanya Joan Pujol, Garcia melakukan banyak pekerjaan sebelum dan selepas Perang Saudara Sepanyol serta menguruskan beberapa bisnes termasuk sebuah panggung wayang. Selepas bapanya meninggal dunia pada tahun 1931, keluarganya menikmati kehidupan yang selesa sehinggalah kilang mereka diambil alih para pekerja menjelang Perang Saudara Sepanyol.

Garcia pernah berkhidmat dalam Perang Saudara Sepanyol untuk kedua-dua pihak bertelagah iaitu kelompok Republikan dan Nasionalis tanpa melepaskan sedas tembakan kepada mana-mana pihak. Pengalamannya dalam perang tersebut mewujudkan kebencian yang mendalam terhadap komunisme, Nazisme dan diktator seperti Francesco Franco dan Adolf Hitler. Atas sebab itulah selepas Britain dan Perancis mengisytiharkan perang terhadap Jerman pada tahun 1939, Garcia menawarkan dirinya sebagai perisik untuk merisik rejim Nazi Jerman. Tetapi apabila tawarannya ditolak, beliau mula membuat perancangan sendiri untuk meningkatkan lagi kredibilitinya sambil membantu usaha perang pihak Bersekutu.

Garcia mula berhubung dengan pegawai-pegawai Nazi di Madrid, Sepanyol dan memberitahu mereka niatnya untuk mengintip Britain bagi pihak Nazi Jerman. Hasratnya disambut baik oleh pegawai-pegawai berkenaan dan mereka melatihnya dalam seni perisikan termasuk menyediakan bahan dan dana diperlukan untuk mewujudkan rangkaian pengintip Nazi Jerman di Britain. Sebaliknya, Garcia mula menghantar pelbagai maklumat palsu dari Britain ke Berlin walaupun hakikatnya kebanyakan maklumat tersebut didapati di Lisbon, Portugal dan Madrid. Walaupun kebanyakan laporannya bersifat palsu, beliau menggunakan maklumat sebenar bagi menyakinkan penyelianya di Berlin percaya maklumat yang diberikan itu tepat. Menurut Stephen Talty, penulis buku Agent Garbo: The Brilliant, Eccentric Secret Agent Who Tricked Hitler and Saved D-Day, kebanyakan maklumat yang diambil Garcia datang dari ensiklopedia, papan tanda atau iklan yang berbeza tapi cukup untuk mengaburi mata Abwehr (agensi perisikan Nazi Jerman).

Bagaimanapun itu tidak bermakna Garcia bebas dari melakukan kesilapan. Dalam satu maklumat yang dihantar ke Berlin, beliau menceritakan pernah melawat bandar Glasgow, Scotland dan mendedahkan lelaki di sana sedia melakukan apa saja demi segelas wain. Apa yang tidak diketahui Garcia dan penyelianya dari Abwehr ialah beliau seharusnya menggunakan bir dan bukan wain, satu kesilapan yang gagal dikesan oleh Abwehr. Jika ada pun wain dari negara berkenaan, ia hanya wujud pada tahun 2015 dan dilabel sebagai tidak boleh diminum oleh pakar-pakar wain. Garcia juga gagal memberi jumlah sebenar perbelanjaannya dan memberitahu hanya memberi jumlah sebenar pada masa sesuai, bimbang helahnya itu akan dihidu oleh Abwehr.

Pada Februari 1942, Garcia atau isterinya berhubung dengan pihak Amerika selepas mereka menyertai Perang Dunia Kedua (WWII) dan bertemu dengan atase tentera Laut Amerika Syarikat, Leftenan Patrick Demorest di Lisbon. Demorest mengagumi bakat yang ditampilkan Garcia dan segera menghubungi pihak British. Tanpa pengetahuannya, pihak Perkhidmatan Keselamatan (MI5) sebenarnya mencari perisik yang bertanggungjawab menghantar maklumat palsu ke Berlin dari Madrid dan Lisbon tetapi tidak tahu identiti perisik tersebut.

Apabila Garcia memperkenalkan dirinya, MI5 membawanya ke London dan beliau pada mulanya diberi gelaran BOVRIL sebelum ditukar kepada GARBO sempena nama pelakon legenda Greta Garbo. GARBO dipilih berdasarkan reputasinya yang dapat menyakinkan pihak musuh dan sepanjang WWII, Abwehr masih menyangka Garcia ejen penting setaraf perisik lain seperti Richard Sorge (Kesatuan Soviet) di Jepun. Menurut Talty, pihak Nazi Jerman tidak berbuat demikian kerana menyangka tiada siapa dapat memalsukan maklumat pada skala sedemikian rupa. Dan jika mereka mahu menyingkirkan beliau, mereka bukan saja kehilangan Garcia tetapi juga seluruh rangkaian perisikan yang dibinanya.

Bagaimanapun cabaran kehidupan Garcia ini merupakan sesuatu yang tidak boleh ditanggung isterinya, Araceli. Selepas dipindahkan ke London bersama anak-anak mereka, pergerakannya terbatas kerana tidak mahu rakyat Sepanyol yang menetap di kawasan berkenaan mengenalinya dan sekaligus membocorkan identiti rahsia Garcia. Dan ini mencetuskan rasa tidak puas hati dan kerinduan terhadap kampung halamannya di Sepanyol. Kemuncak kepada isu ini ialah tahun 1943, setahun sebelum peristiwa pendaratan tentera Bersekutu di Normandy. Pada tahun itu, Araceli mengugut akan melaporkan suaminya kepada kedutaan Sepanyol melainkan beliau dibenarkan pulang menziarahi ibunya. Penyelia Garcia di MI5, Tomas Harris memberitahu suaminya sudah dipecat dari perkhidmatan perisikan akibat respon melampau Araceli. Hakikatnya dengan samaran sebagai penterjemah untuk stesen televisyen BBC, Garcia masih meneruskan tugasnya seperti biasa.

Bagaimanapun Garcia melihat ada satu cara lebih drastik demi memastikan Araceli tidak lagi melakukan perkara sedemikian. Pada hari berikutnya, Araceli diberitahu bahawa suaminya ditahan MI5 selepas bergaduh besar dengan pegawai MI5 berkenaan layanan mereka terhadap isterinya. Berang dengan berita tersebut, Araceli mengugut akan membawa anak-anak bersamanya dan menghilangkan diri. Dan apabila Harris datang melawat kediaman Garcia, isterinya sudah menghidupkan paip gas yang dilihat satu cubaan bunuh diri. Untuk mengelak situasi lebih buruk, Harris menghantar isterinya untuk memujuk Araceli membatalkan hasratnya itu.

Pada waktu tengah hari, Araceli dibawa bertemu dengan suaminya di pusat soal siasat Kem 020 yang dikendalikan oleh MI5 di barat London. Apabila Garcia dibawa bertemu dengan isterinya, beliau berada dalam keadaan tidak terurus dan memakai pakaian kem. Ketika inilah, Araceli bersumpah beliau tidak akan melaksanakan sumpahnya dan hanya mahu kemahuannya untuk balik kampung dipandang serius. Sekiranya Garcia dibebaskan dari penjara, Araceli berjanji akan lebih bersungguh-sungguh membantu suaminya berbanding sebelum ini. Dan untuk memastikan ianya tidak berulang lagi, Garcia turut mengaturkan penasihat perundangan MI5, Mejar Edward Cussen untuk bersikap tegas terhadap Araceli dan mengugut akan memenjarakan beliau sekiranya namanya kembali kedengaran di Thames House. Tindakan Garcia dilihat berjaya memastikan tipu helahnya dengan Abwehr tidak terdedah dan memastikan perancangan D-Day pihak Bersekutu tidak terjejas.

Selepas tamat perang di Eropah, Garcia membantu MI5 mengenalpasti apa-apa rancangan yang untuk mewujudkan Reich Keempat. Kenangan pahit dan perang mendorong beliau untuk berhijrah ke Venezuela. Bagaimanapun, memandangkan ramai pegawai dan tentera Nazi yang berjaya melarikan diri ke Amerika Selatan, sudah tentu identitinya sebagai perisik talam dua muka akan diketahui. Untuk mengelak situasi ini, Garcia tahu kematiannya perlu dipalsukan bagi membolehkannya menikmati ketenangan yang dicari selama ini. Pada tahun 1948, beliau berhubung semula dengan Harris dan mengarahkannya menyebarkan berita kematiannya akibat malaria di Angola. Selepas berita tersebut diketahui Araceli dan anak-anaknya di Sepanyol, Garcia mula menyimpan janggut dan memakai cermin mata unik. Semasa di Venezuela, beliau berkahwin dengan Carmen Cilla dan dikurniakan dua anak, Carlos Miguel dan Joan Carlos.

Pada tahun 1971, samaran Garcia akhirnya terbongkar hasil penyelidikan seorang penulis dan ahli politik British, Rupert Allanson yang percaya beliau masih hidup. Pertemuan yang diadakan di New Orleans ini membolehkannya mendedahkan apa yang berlaku termasuk bertemu semula dengan keluarganya di Sepanyol. Garcia akhirnya meninggal dunia di Caracas, Venezuela pada tahun 1988.

Bagi Talty, apa yang dilakukannya itu sebenarnya boleh saja dielak dan boleh diperbaiki pada tahun 1960-an. Beliau turut berhujah Garcia sebenarnya merasa malu kerana gagal mendapat kerjaya pasca-WWII dan berupaya menukar identiti seperti menukar baju. Talty berkata, “Jika anda membaca sejarah perisikan, kebanyakan ejen terperangkap sama ada sebagai ejen talam dua muka atau dibayar oleh pihak berkepentingan. Tetapi bagi Garcia, itu tidak berlaku padanya kerana ini membabitkan unsur nasionalisme dan idealisme yang diamalkannya, menjadikannya sebagai antara spesis unik dalam dunia perisikan.”

SUMBER


Wanita India Yang Kahwini Diri Sendiri

Sejak kebelakangan ini, nama India tidak lekang dengan kontroversi. Kalau tidak kes dua pemimpinnya yang mengeluarkan kenyataan jelek terhadap Rasulullah s.a.w, ada saja cerita pelik bin ajaib membabitkan warganya. Seminggu lepas, seorang wanita mengumumkan rancangan berkahwin dengan diri sendiri atau sologami!

Kshama Bindu, seorang wanita yang berasal dari Gujarat berhasrat untuk melakukannya pada 11 Jun ini. Upacara perkahwinan diri sendiri itu akan diadakan mengikut upacara perkahwinan tradisional Hindu – dari pheras (mengelilingi api suci beberapa kali) hinggalah ikrar perkahwinan dan bulan madu.

Apabila ditanya pihak media tentang keputusannya itu, Bindu melihat ia sebagai komitmen untuk mencintai diri sendiri. Ini kerana padanya, dengan memberi komitmen itu, dia akan memilih kehidupan yang baik dan gembira untuk diri sendiri. Ini termasuk menerima semua bahagian dirinya dan mengakui kelemahannya.

Baginya, itu merupakan satu komitmen mendalam yang selari dengan matlamat sesebuah perkahwinan.Bindu juga mengakui sologaminya mendapat restu keluarganya selagi mana ia dapat menggembirakan dirinya.

Sologami menjadi tajuk berita utama di Barat terutama di Amerika Syarikat kira-kira 20 tahun lepas. Ini selepas watak Sarah Jessica Parker dalam siri Sex and the City, Carrie Bradshaw membangkitkan hal berkenaan. Tetapi perlu diingat, watak tersebut merupakan watak fiksyen semata-mata.

Tetapi sejak itu, ia mencetuskan fenomena sologami di Barat. Bukan sedikit wanita bujang yang memilih berkahwin dengan diri sendiri dan melakukannya menerusi ritual tradisional dari memakai gaun perkahwinan hinggalah membaling jambakan bunga selepas membaca ikrar perkahwinan. Dan sudah pasti, kes paling pelik ialah tindakan seorang model Brazil berusia 33 tahun yang menceraikan diri sendiri selepas menjalani sologami tiga bulan sebelumnya.

Bagi pakar kesihatan mental seperti Dr Savita Malhotra, seorang profesor psikiatri di Hospital PGIMER di Chadigarh, konsep sologami sememangnya mengelirukan. Ini kerana konsep mencintai diri sendiri sudah lama wujud dan tidak perlu diterjemah dalam konsep tertentu sebagai cara menjayakannya. Tambah Dr Malhotra, idea perkahwinan itu sendiri berkisar tentang kisah dua insan yang disatukan bersama dan sologami dianggap lari daripada konsep ini.

Selain itu, sologami juga tidak diiktiraf di sisi undang-undang India. Menurut pengamal undang-undang Krishnakant Vakharia, sologami langsung tidak wujud dan kebiasaannya, perkahwinan membabitkan penyatuan dua insan. Justeru, sologami dianggap bertentangan dengan undang-undang negara itu.

Tambah seorang lagi peguam Chandrakant Gupta, ini dibuktikan menerusi maksud perkahwinan yang ditetapkan dalam Akta Perkahwinan Hindu yang menyebut salah seorang daripada pasangan sekiranya mahu melangsungkan perkahwinan. Justeru, dengan menggunakan sologami menerusi upacara perkahwinan tradisional Hindu seperti yang dilakukan oleh Bindu, perkahwinan tersebut dianggap tidak sah.

Sejak pengumuman sologami dibuat Bindu seminggu sebelumnya, bukan sedikit yang meluahkan rasa tidak puas hati kepadanya termasuk pemimpin parti pemerintah India, BJP. Ketua BJP tempatan Sunita Shukla menyifatkan tindakan tersebut bertentangan dengan ajaran Hindu dan membawa kepada kepupusan populasi penganut agama berkenaan.

Di sebalik kekecohan ini, ada juga yang menyokong sologami Bindu. Pada mereka, kumpulan yang menentang terlupa tentang isu perkahwinan dengan objek tidak bernyawa dari pokok hingga patung atau kumbh-vivah. Dalam sesetengah kes, individu yang menjalani ritual berkenaan terdiri daripada kanak-kanak.

Cute how a country, where young girls are still forced to marry trees and animals for all sorts of superstitions, is judging her. Bhai thodi to sharam kar lo. https://t.co/fLlQFpleBM

— Nishant (@nishant0511) June 2, 2022

Mengikut kepercayaan Hindu, individu yang lahir di bawah pengaruh Mangala (nama India untuk planet Marikh mengikut kalendar astrologi mereka) dianggap mempunyai kecacatan yang dipengaruhi planet berkenaan atau Mangala Dosha. Ini menyebabkan si polan akan dipanggil sebagai Mangalik (untuk lelaki)/Manglik (untuk wanita).

Jika si polan (lelaki atau wanita) berkahwin dengan individu bukan Mangalik/Manglik, perkahwinan tersebut akan berakhir dengan bencana dengan pasangannya akan mati awal. Bagi mencegah perkara tersebut daripada berlaku, ritual kumbh-vivah akan diadakan. Dengan melalui ritual perkahwinan dengan objek tidak hidup, dirinya akan terhindar daripada kejahatan yang dicetuskan oleh Mangala Dosha dan menjamin perkahwinan dengan orang lain berakhir dengan kebahagiaan.

Di sebalik semua ini, sologami yang dimahukan Bindu telah berlangsung di rumahnya pada 9 Jun lepas. Padanya, semua cacian dan kritikan yang dilemparkan langsung tidak menggentarkannya. Apa yang penting pada akhirnya ialah kebahagiaan yang dicari untuk dirinya.

RUJUKAN

Pandey, G. (2022, 3 Jun). Sologamy: India woman’s plan to ‘marry herself’ sparks debate. BBC News.

Singh, N. (2022, 4 Jun). Indian woman faces backlash after announcing plans to marry herself: ‘I am my own queen’. The Independent.

Ghosh, P. (2022, 9 Jun). Kshama Bindu gets married to self in ‘1st sologamy in India’ , steers clear of row. Hindustan Times.


Kenapa Adolf Hitler Dibenci Jerman?

Tidak boleh dinafikan bahawa masih ada rakyat Jerman yang menyanjungi Adolf Hitler. Tidak boleh dinafikan bahawa masih ada yang beranggapan kesilapan Adolf Hitler hanyalah apabila beliau buka dua medan peperangan pada masa yang sama. Malah ada yang berpendapat peristiwa Holocaust hanyalah dongengan Gagasan Bersekutu. Namun, yang paling boleh dipersetujui, tidak boleh dinafikan bahawa Adolf Hitler adalah seorang tokoh yang dibenci, bukan saja di Israel, tetapi di Jerman juga.

Mungkin ada yang sudah lupa bahawa Malaysia pernah disebut dalam media Time kerana Adolf Hitler. Selepas skuad Jerman menumpaskan Brazil 7-1 dalam Piala Dunia 2014, Ahli Parlimen Kinabatangan menyanjung Adolf Hitler di akaun Twitter beliau. Sanjungan tersebut telah mengundang kecaman daripada Kedutaan Jerman, yang akhirnya membuatkan Bung Mokhtar Radin mohon maaf.

Jerman mempunyai undang-undang ketat mengenai penamaan anak. Walau apa cara sekalipun, seorang bayi tidak boleh dinamakan “Heinrich Himmler”, “Joseph Goebbels” dan “Adolf Hitler”. Memang nama “Hitler” sangatlah janggal untuk diletakkan kepada seorang bayi, kerana ia bersifatkan nama keluarga. Tetapi larangan ini melahirkan tanda tanya:

Apa yang membuatkan Jerman benci kepada Adolf Hitler?

Sejarawan Jerman, Thomas Weber, yang mengajar di Universiti Aberdeen mengatakan bahawa Adolf Hitler merupakan simbol kepada segala jenayah dilakukan Jerman. Tiada siapa yang boleh jadi sejahat beliau. Rakyat Jerman tidak akan bersifat apologetik mengenai Adolf Hitler.

Berdasarkan kenyataan Weber, harus diteliti terlebih dahulu kesan-kesan Perang Dunia Kedua. Sejurus sahaja Jerman tewas, negara tersebut dibahagi seperti beberapa orang mencarik kain. Alsace-Lorraine dikembalikan kepada Perancis. Sudetenland dihulurkan kepada Czechoslovakia. Kesatuan Soviet, Poland, British dan Amerika Syarikat turut menerima pampasan dalam bentuk kilang, buruh kasar dan arang batu. Dan gaya hidup Jerman merosot teruk. Tiada bantuan yang boleh diberikan kepada Jerman, kecuali pada kadar untuk elakkan kebuluran.

Jerman siap ‘dibogelkan’ agar tidak dapat mengisytiharkan peperangan lagi. Industri-industri mereka dirangkul Gagasan Bersekutu. Sebanyak 1,500 kilang-kilang pembuatan dimusnahkan agar perindustrian Jerman merosot. Penghasilan besi diturunkan. Dalam proses yang sama, tiada pertubuhan kesihatan dibenarkan masuk untuk memberikan bantuan kemanusiaan. Jerman hanya mula diberikan bantuan daripada Amerika Syarikat hanya apabila didapati kemakmuran Eropah memerlukan Jerman yang stabil. Dan semua bala bencana ini diharungi Jerman dengan kematian lebih daripada tujuh juta rakyat.

Itu belum lagi dikira dengan aturan-aturan pasca-Perang Dunia Kedua, iaitu nasib-nasib rakyat Jerman di wilayah dikuasai Kesatuan Soviet. Dengan kejatuhan produktiviti makanan dan sekatan daripada Jerman Timur, makanan sentiasa tidak mencukupi. Simpanan penduduk pula lenyap hampir 99%. Mana-mana ahli Nazisme di Jerman Timur diserap masuk ke organisasi Stasi agar dapat memusnahkan sebarang pertunjukan rasa tidak puas hati.

Semua ini berlaku akibat kekalahan dalam Perang Dunia Kedua. Dan Perang Dunia Kedua pula dimulakan apabila Adolf Hitler menyerang Poland, sekaligus menyebabkan Perdana Menteri Britain isytiharkan peperangan terhadap Jerman.

Namun, fakta-fakta ini hanyalah bersifat luaran. Jika ditelusuri hati rakyat Jerman, agaknya berapa ramai yang jadi anak yatim piatu akibat dasar-dasar ketenteraan fasisme Adolf Hitler? Seramai 18.2 juta menyertai Angkatan Ketenteraan Jerman Nazi (Wehrmacht). 4.3 juta daripada mereka dianggap terkorban dan hilang dalam peperangan yang akhirnya membuatkan negara tersebut dibom teruk.

Pada tahun 1940, sebagai tindakbalas kepada pengisytiharan perang, Jerman telah melancarkan serangan udara ke atas Britain. Serangan Blitzkrieg ini gagal tundukkan Britain, Adolf Hitler mengalihkan pandangan ke Operasi Barbarossa iaitu menyerang Kesatuan Soviet pula. Namun, pembalasan kepada Blitzkrieg telah melumatkan Jerman. Seramai mana yang menjadi balu dan yatim dalam kedua-dua operasi ini?

Akhirnya penilaian rakyat berbalik kepada perkara yang paling penting: hati dan perut. Apabila rakyat mula sakit hati dan perut kosong akibat pemimpin yang tidak berhati perut, agaknya semua orang tahu apa yang akan berlaku. Terutama sekali ketika bekalan sentiasa tidak mencukupi, yang mana kekurangan ini akan melonjakkan harga makanan.